Εσσαίοι της Ελλάδας - ο Κύκλος των Αρχαγγέλων\nΗ πρακτική του Κύκλου των Αρχαγγέλων είναι ένα έργο βαθιά ανθρωπιστικό και οικολογικό, σύμφωνο με το εσσαϊκό όραμα. Δόθηκε στους Εσσαίους από τον πατέρα της Παράδοσης αυτής, τον Ενώχ. Ο Ενώχ υπήρξε ο πρώτος άνθρωπος που μίλησε για τους τέσσερις Αρχάγγελους.\nΣτην πραγματικότητα, ο Κύκλος των Αρχαγγέλων είναι ο κύκλος του έτους, ο κύκλος των τεσσάρων εποχών που συνδέονται με τα τέσσερα στοιχεία. Ρυθμίζει το έτος σε σχέση με τους κύκλους της Φύσης και τις διάνοιες που την διέπουν. Επίσης, αντιπροσωπεύει την ίδια τη ζωή του ανθρώπου από τη γέννηση έως το θάνατό του. Λαμβάνει υπ' όψιν όλα τα βασίλεια της ζωντανής Φύσης: τα ορυκτά, τα φυτά, τα ζώα, τους ανθρώπους, τους Δασκάλους, τους Αγγέλους, τους Αρχαγγέλους και τους Θεούς. Ο Κύκλος των Αρχαγγέλων εργάζεται για την αναγνώριση όλων αυτών των βασιλείων, διότι το καθένα από αυτά είναι ζωντανό και δεν είναι λιγότερο σημαντικό από το άλλο.\nΟ άνθρωπος έχει έναν ρόλο να παίξει, είναι ο δημιουργός και ο ενδιάμεσος μεταξύ όλων αυτών των βασιλείων. Συνδεόμενος με έναν 'Αγγελο και την αρετή του, συνεισφέρει στο άνοιγμα ενός δρόμου προς το Φως, διασώζοντας ένα πολύτιμο αγαθό: τις αρετές.\nΤελικά, για τους Εσσαίους, ο Κύκλος των Αρχαγγέλων είναι εξίσου ένα ζωντανό ον που απαρτίζεται από άντρες και γυναίκες, οι οποίοι συνδέονται μεταξύ τους για να προσφέρουν ένα σώμα στο Φως, έως ότου αυτό εμφανιστεί τόσο γύρω από αυτούς, όσο και μέσα τους.\nΓια να ολοκληρωθούν όλα αυτά, ο Κύκλος των Αρχαγγέλων προτείνει προγράμματα ολοκληρωμένης κατάρτισης (formations) για εκείνους που επιθυμούν να πάνε μακρύτερα και να δεσμευθούν σε αυτόν.\nΟι Εσσαίοι αποκαλούν τον Αρχάγγελο Μιχαήλ θεϊκή, οικουμενική διάνοια της φωτιάς, πνευματική ουσία της απαρχής του στοιχείου της φωτιάς, είτε φυσική είτε εσωτερική φωτιά, πνευματική, συναισθηματική... Ο Αρχάγγελος Μιχαήλ είναι ο Πατέρας της ιερής φωτιάς. Η διάνοιά του εμφανίζεται το φθινόπωρο, από τη φθινοπωρινή ισημερία έως το χειμερινό ηλιοστάσιο.\nΟ Αρχάγγελος Μιχαήλ ξυπνά τη φλόγα του αληθινού είναι μέσα στον άνθρωπο, το όραμα του θεϊκού κόσμου, την κατανόηση που προστατεύει από το λάθος, τη δύναμη της αντίστασης ενώπιον των επιθέσεων της ζωής. Ο Αρχάγγελος Μιχαήλ απορροφά κάθε αρνητικότητα και εστιάζει πάνω σε αυτό που είναι απαραίτητο. Ο Αρχάγγελος Μιχαήλ φέρνει τον άνθρωπο προς την αριστοτεχνία του εαυτού και την πιο όμορφη εσωτερική πραγμάτωση.\nΓνωστός ως το Ον του Φωτός που αντιστρατεύεται το κακό, ο Αρχάγγελος Μιχαήλ είναι ο Εκπρόσωπος του Θεού μέσα στον κόσμο.\nΟ Αρχάγγελος Μιχαήλ, «Που είναι σαν το Θεό», ο μέγας Αρχάγγελος της Αγάπης, ο πολεμιστής του Φωτός, ο Αήττητος, Εκείνος που ποδοπατά το δράκο, ο Μέγας Εξαγνιστής των δυνάμεων που δρουν στο σκοτάδι...Ο δράκος είναι η δύναμη που ώθησε τον άνθρωπο να εξατομικευτεί και να σκέφτεται από μόνος του. Αυτή είναι η δύναμη που ο Αρχάγγελος Μιχαήλ κρατά κάτω από το πόδι του· βλέπει σ’αυτήν τον κίνδυνο που θέλει τον άνθρωπο να πιστεύει ότι μπορεί να σκεφτεί μόνος, χωρίς το Θεό. Αυτό είναι ένα κίβδηλο φως.\nΟ Αρχάγγελος Μιχαήλ είναι αυτός που δείχνει στον άνθρωπο την αληθινή του φύση. Είναι ο φύλακας του θεϊκού, της επιθυμητής από το Θεό εικόνας του ανθρώπου. Ο Αρχάγγελος Μιχαήλ έχει την ικανότητα να απελευθερώσει τον άνθρωπο από την επιρροή των σκοτεινών δυνάμεων. Με το φως που τοποθετεί μέσα σε όποιον τον πλησιάζει, ο Μιχαήλ γεννά τη φωτιά της ουσιαστικής αναρώτησης. Κινητοποιείται από τη βούληση του ανθρώπου να ενεργοποιήσει τον σπόρο της Αγάπης που είναι κρυμμένος βαθιά μέσα του.\nΟ Αρχάγγελος Μιχαήλ φέρνει τον άνθρωπο προς το μυστήριο και του επιτρέπει να διεισδύσει μέσα στα μυστήρια. Τον ωθεί να είναι ένας ελεύθερος και άξιος άνθρωπος μέσα στο φως, ένας άνθρωπος που σκέφτεται αυτόβουλα, ένας αυθεντικός δημιουργός. Ο Αρχάγγελος Μιχαήλ είναι ο φύλακας της αφοσίωσης προς τον Θεό. Καλεί τον άνθρωπο να εγκαταλείψει την ψευδαίσθηση, ώστε να εκπληρώσει την αποστολή του στη Γη. Ο Αρχάγγελος Μιχαήλ είναι γεμάτος από την ιερή φλόγα της Θείας αγάπης· αυτός είναι ο λόγος που γιορτάζεται με τη φωτιά.\nΤο να συμμετάσχεις στη φωτιά, στον εορτασμό του Αρχάγγελου Μιχαήλ, σημαίνει να διακηρύξεις τη θέλησή σου να ριζώσεις στη διάνοια του Μιχαήλ για μια νέα κουλτούρα, ένα νέο πολιτισμό και να αφυπνίσεις τη συνείδησή σου μέσα στο εσωτερικό φως.\nΓια τους Εσσαίους, Ο Γαβριήλ είναι ο Αρχάγγελος που σχετίζεται με τη θεία αρχή της οικογένειας, της γέννησης, των μυστηρίων της ψυχής και των σχέσεων: είναι ο μεγάλος φύλακας της θείας ιδέας της γέννας και της μητρότητας. Ο Αρχάγγελος Γαβριήλ γιορτάζεται κατά τη διάρκεια του χειμερινού ηλιοστασίου. Τα ιερά κείμενα όλων των θρησκειών ασχολούνται με τον Αρχάγγελο Γαβριήλ: είναι αυτός που εμφανίστηκε στην Παναγία ή στον προφήτη Μωάμεθ κατά τη γραφή του Κορανίου.\nΟ Αρχάγγελος Γαβριήλ είναι ο Πατέρας του ιερού Νερού και του ποταμού της ζωής. Είναι στο ζωντανό νερό στη φύση: στο νερό μιας πηγής, μιας λίμνης, στο νερό που δίνει ζωή και ποτίζει Γη και ανθρώπους, αλλά και στο νερό με μια πιο άυλη πτυχή: ένα λεπτοφυές νερό που τρέχει μεταξύ όντων, μέσω σχέσεων, ανταλλαγών και επικοινωνίας.\nΟ Αρχάγγελος Γαβριήλ προσεγγίζει τον άνθρωπο κατά τη διάρκεια της νύχτας, στη ζωή του ύπνου και διασχίζει τον ποταμό του φεγγαριού για να αποκαλύψει το κρυστάλλινο και αγνό φως που είναι κρυμμένο στην καρδιά των πραγμάτων και των όντων.\nΕπίσης, είναι αυτός που ενώνει τους αφυπνισμένους ανθρώπους στην καθαρότητα και την αλήθεια. Είναι η ψυχή της κοινότητας του Φωτός, η ένωση των ανθρώπων στην αγάπη και τη σοφία. Ο Αρχάγγελος Γαβριήλ είναι ακόμα η ίδια η πρωταρχική ιδέα πίσω από κάθε δημιουργία και πίσω από όλα εκείνα που γονιμοποιούν τον κόσμο και τον μεταμορφώνουν.\nΟ Πατέρας του ιερού Νερού είναι ο Αρχάγγελος της απαλότητας, της αγνότητας, της θηλυκότητας και της πειθαρχίας. Φροντίζει για την ψυχή του ανθρώπου που στρέφεται προς τον Θεό και ανοίγει το δρόμο της απελευθέρωσης της ψυχής μέσα από το Εσσαϊκό Βάπτισμα. Ο Αρχάγγελος Γαβριήλ είναι αυτός που έχει απαιτήσει από τον άνθρωπο να γίνει μητέρα για τον άλλον.\nΤην άνοιξη, κατά τη διάρκεια της ισημερίας, οι Εσσαίοι γιορτάζουν τον Αρχάγγελο Ραφαήλ, τον Πατέρα του Ιερού αέρα, το πρόσωπο της άνοιξης.\nΦύλακας του δεύτερου γράμματος του ονόματος του Θεού, ο Αρχάγγελος Ραφαήλ αντιπροσωπεύει τον κόσμο των Αρχαγγέλων, τον αιώνιο δεσμό που συνδέει τον άνθρωπο με ό, τι υπάρχει. Είναι η αγάπη που συνδέει τους κόσμους, την καρδιά και την πνοή της ζωής μέσα στον άνθρωπο.\nΟ Αρχάγγελος Ραφαήλ είναι ο Αρχάγγελος της αθανασίας, του εκτενούς, που επιτρέπει την επικοινωνία μεταξύ των κόσμων. Το αιώνιο και το άυλο είναι το βασίλειό του.\nΟ Αρχάγγελος Ραφαήλ είναι ο εμπνευστής του κάθε φαρμάκου, ο φορέας του κηρύκειου του Ερμή, ο εκπαιδευτής όλων εκείνων που εξασκούν το διαλογισμό.\nΤο να συνδεθεί κάποιος με τον Αρχάγγελο Ραφαήλ σημαίνει ότι συνδέεται με τις δυνάμεις της Φύσης που αναγεννιούνται, ότι είναι έτοιμος να υποδεχθεί το καινούριο μέσα του, μέσα στη ζωή του, ότι συμφωνεί να ανθίσει, να υπερβεί τα όριά του μέσα στην πραγμάτωση και την ομορφιά.\nΟ Αρχάγγελος Ραφαήλ είναι ο φύλακας των αγνών ατμόσφαιρων και των ιερών αιθέρων. Μπορούμε να προσεγγίσουμε το βασίλειο του Αρχάγγελου Ραφαήλ με την πρακτική του διαλογισμού σε κίνηση, αλλά και με το ιερό τραγούδι και το χορό που προέρχονται από την αρχαία Εσσαϊκή παράδοση για να τιμήσει έναν υψηλότερο κόσμο, όπως έκαναν οι Εστιάδες σε αρχαίους ναούς ή οι ιέρειες της Ίσιδας στην Αίγυπτο.\nΟ Αρχάγγελος Ραφαήλ είναι ο φορέας της αιώνιας σοφίας και του λόγου του Θεού μέσα στο λαό των Παιδιών του Φωτός. Έφερε την πράσινη πέτρα, την πέτρα της θεραπείας και της αφύπνισης της θεϊκής μνήμης στην καρδιά της σύγχρονης εσσαϊκής Παράδοσης. Αυτή η πέτρα έχει την ικανότητα να επανενεργοποιεί το θεϊκό, τη θεϊκή μνήμη σε κάθε ον.\nΣε επαφή με τη διάνοια του Αρχαγγέλου Ραφαήλ, ο άνθρωπος μπορεί να ανακαλύψει ξανά τις ίδιες του τις εσωτερικές δυνάμεις, τη δημιουργική του ικανότητα και τα κρυφά του ταλέντα.\nΟ Αρχάγγελος Ραφαήλ μας δίνει την ευκαιρία για να βρούμε ξανά τον δρόμο της άνθισης και μας δομεί ένα Σώμα Φωτός, ένα αθάνατο σώμα.\nΜπορούμε να φτάσουμε την αθανασία, τη συνέχιση της συνείδησης για μελλοντικές ενσαρκώσεις μέσω αυτού του σώματος που δημιουργείται, θέτοντας τον εαυτό μας στην υπηρεσία των θεϊκών κόσμων. Έτσι, μπαίνουμε στο μονοπάτι της ανάστασης.\nΣτην παράδοση των Εσσαίων, ο Αρχάγγελος Ουριήλ είναι το βλέμμα, ο λόγος και η ενέργεια του Πατέρα μέσω της Γης. Ο Αρχάγγελος Ουριήλ τιμάται το καλοκαίρι κατά τη διάρκεια του θερινού ηλιοστασίου, όπου αποκαλύπτει τα μυστήρια της γης. Μόνο η γη και η διάνοιά της μπορούν να δώσουν μορφή απτή και ζωή κατάλληλη σε όλα όσα έρχονται από τον ουρανό και τη σκέψη του ανθρώπου.\nΟ Αρχάγγελος Ουριήλ είναι η νίκη, η δόξα και η γιορτή του φωτός που θριαμβεύει πάνω στο σκοτάδι. Έδωσε στους Εσσαίους τα μυστικά της οικουμενικής θεραπείας. Ο Αρχάγγελος Ουριήλ ανάβει όλα τα φώτα, καθώς και τη φωτιά της γιορτής, της χαράς και της έκστασης.\nΑνοίγει τις πόρτες της ολοκληρωτικής μεταμόρφωσης στον άνθρωπο γιατί είναι αυτός που κοιτά στα βάθη του ανθρώπου και τον απελευθερώνει από κάθε τι που είναι σκοτεινό και αρνητικό. Ο Αρχάγγελος Ουριήλ είναι ο Διδάσκαλος του περάσματος από το θάνατο μέχρι την ανάσταση του φωτός, είναι αυτός που μεταμορφώνει την κάμπια σε πεταλούδα.\nΟ Ουριήλ είναι ο Αρχάγγελος της ακριβούς πραγμάτωσης, της εκδήλωσης του φωτός έως το φυσικό επίπεδο, στη Γη, έτσι ώστε η γη της αποσύνθεσης και του θανάτου φωτίζεται και γίνεται η Γη του αιώνιου Φωτός. Ο στόχος του Αρχαγγέλου Ουριήλ είναι να ξυπνήσει το εσωτερικό φως και να θέσει τη θεία δύναμη στον άνθρωπο ώστε να μπορέσει ο τελευταίος να φέρει στον εξωτερικό κόσμο έναν άλλο τρόπο ύπαρξης. Φροντίζει για την υγιή ανάπτυξη όλων των σπόρων που προέρχονται από το Θεό και είναι ο φορέας της νέας γης και του νέου ουρανού που είναι ένα νέο σώμα φωτός και μια νέα συνειδητότητα.\nΜόνο όταν αυτό το εσωτερικό φως ανάψει στο κέντρο της συνείδησης και της ευαισθησίας εμφανίζεται η αληθινή γνώση και μπορεί να γίνει κατανοητή η Διδασκαλία ως πνεύμα και αλήθεια. Τότε όλα γίνονται φωτεινά και ξεκάθαρα και η νίκη ανήκει στην σοφία του Θεού.


Θα είναι η επερχόμενη ταινία της DC η πρώτη blockbuster ταινία που θα κάνει την πρεμιέρα της εξ' ολοκλήρου ψηφιακά; Εάν και η Warner Bros επιμένει ότι η πολυαναμενόμενη ταινία Wonder Woman 1984 θα κάνει κανονικά πρεμιέρα στις 4 Ιουνίου του 2020, φημολογείται έντονα ότι για να μην γίνει αναβολή, όπως σε τόσες άλλες ταινίες, θα έχουμε για πρώτη φόρα αποκλειστικά ψηφιακή κυκλοφορία.\nΑν και αρχικά η Warner Bros. συνέχισε κανονικά το μάρκετινγκ για το Wonder Woman 1984 με ημερομηνία πρεμιέρας την 5η Ιουνίου, τελικά αυτό αλλάζει. Πλέον, η δεύτερη σόλο ταινία της Wonder Woman στοχεύει να βγει στους κινηματογράφους στις 14 Αυγούστου!\nΛογικά, θα βγει γύρω στις 20-27 Αυγούστου στην Ελλάδα, δεδομένου ότι τα σινεμά στη χώρα μας δε βγάζουν νέες ταινίες εκείνο το διάστημα.\nΣυνεχίστε την ανάγνωση για το πρωτότυπο άρθρο, όπου περιλαμβάνονται πολλές πληροφορίες για την πρεμιέρα της ταινίας και τις συζητήσεις γύρω της.\nΗ αρχή μία νέας εποχής - Θα κυκλοφορήσει μόνο ψηφιακά το Wonder Woman 1984;\nΗ Warner Bros έχει δηλώσει ότι επιθυμεί να κυκλοφορήσει κανονικά την ταινία με τον παραδοσιακό τρόπο, στις κινηματογραφικές αίθουσες. Ωστόσο, δεν είναι σίγουρο ότι θα είναι εφικτό, καθώς δεν γνωρίζουμε πόσο καιρό θα κρατήσει η πρόσφατη πανδημία του κορωνοϊού COVID - 19, τα σινεμά κλειστά.\nΕάν και απομένουν παραπάνω από 2 μήνες μέχρι τον Ιούνιο, δεν είναι σίγουρο ότι θα έχουμε επανέλθει στην κανονικότητα μέχρι τότε. Ακόμη και εάν έχει αντιμετωπιστεί η κρίση του κορωνοϊού, σίγουρα τα έσοδα της ταινίας θα πληγούν καθώς ο κόσμος ενδεχομένως να φοβάται να επιστρέψει τόσο σύντομα στις αίθουσες των σινεμά.\nΟι δηλώσεις των υπέυθυνων της ταινίας Wonder Woman 1984\n«Ευελπιστούμε να κυκλοφορήσουμε την ταινία στις κινηματογραφικές αίθουσες. Αυτό είναι το σχέδιό μας» δήλωσε ο Jeff Goldstein, ο υπεύθυνος διανομής της Warner Bros.\nΕπίσης, ο Charles Roven, παραγωγός της ταινίας, ανέφερε χαρακτηριστικά: «Είναι γελοίο εάν αναλογιστεί κανείς πόσο μεγάλη και σημαντική είναι αυτή η ταινία. Εάν θέλουμε μία μεγάλη επιτυχία στο box office, πρέπει να κάνουμε την πρεμιέρα με τον παραδοσιακό τρόπο, στις αίθουσες των σινεμά».\nΕσείς θα σκεφτόσασταν το ενδεχόμενο αντί να πηγαίνατε στο σινεμά, να νοικιάζατε την ταινία ψηφιακά; Μήπως ήρθε η στιγμή να εισέλθουμε σε μία νέα εποχή κινηματογραφικής θέασης;\nΟι επόμενες προγραμματισμένες ταινίες της DC και της Warner Bros. είναι:\nτο "The Batman" στις 25 Ιουνίου του 2021,\nτο "The Suicide Squad" στις 6 Αυγούστου του 2021,\nτο "Black Adam" στις 22 Δεκεμβρίου του 2021,\nτο "Shazam! 2" την 1η Απριλίου του 2022,\nτο "The Flash" την 1η Ιουλίου του 2022\nκαι το "Aquaman 2" στις 16 Δεκεμβρίου του 2022.\nΔείτε το τρέιλερ του Wonder Woman 1984 παρακάτω:\nWonder Woman,WONDER WOMAN 1984,WONDER WOMAN 1984 ΑΝΑΒΟΛΗ,WONDER WOMAN 1984 ΚΥΚΛΟΦΟΡΙΑ,WONDER WOMAN 1984 ΠΡΕΜΙΕΡΑ,WONDER WOMAN 1984 ΨΗΦΙΑΚΗ ΠΡΕΜΙΕΡΑ,WONDER WOMAN 2,WW84


Φ Ι Λ Ο Τ Ι Μ Ι Α: Περισσότερες διώξεις, περισσότερες ψήφοι...\nΠερισσότερες διώξεις, περισσότερες ψήφοι...\nΕιλικρινά δεν γνωρίζω αν η θεούσα (κατά Μπαλτάκο) κυρία Ευτέρπη του Αρείου Πάγου θεωρείται στους δικαστικούς κύκλους νομική αυθεντία. Οι έως τώρα ενδείξεις μάλλον συνηγορούν για το αντίθετο. Σε κάθε περίπτωση, όμως, εκεί που έχει φτάσει, τα στοιχειώδη θα τα γνωρίζει. Στοιχειώδες λοιπόν είναι ότι σε τούτη τη χώρα, με βάση το Σύνταγμα αλλά και τον ποινικό κώδικα, κανείς Ελληνας πολίτης δεν μπορεί να στερηθεί το δικαίωμα του «εκλέγειν και του εκλέγεσθαι», παρά μόνον ως συνακόλουθη\nκύρωση (ποινή) αμετάκλητης καταδικαστικής απόφασης.\nΚι αν κάποιος από τους δυο-τρεις ανόητους που παρεπιδημούν στο Μέγαρο Μαξίμου φλερτάρει με την ιδέα του αποκλεισμού, καλό θα ήταν να την ξεχάσει. Γιατί ούτε υπηρεσία μικροκομματικής, έστω, σκοπιμότητας προσφέρει στη Νέα Δημοκρατία μια τέτοια εξέλιξη.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Τα μεσάνυχτα στην Αττική ο κυκλώνας - «Τη γλίτωσε» το Αν.Αιγαίο - Θα κτυπήσει Αν.Στερεά, Εύβοια, Θεσσαλία και Σποράδες!\nΤα μεσάνυχτα στην Αττική ο κυκλώνας - «Τη γλίτωσε» το Αν.Αιγαίο - Θα κτυπήσει Αν.Στερεά, Εύβοια, Θεσσαλία και Σποράδες!\nΠερίπου τα μεσάνυχτα αναμένεται να φτάσει στην Αττική ο κυκλώνας «Ζορμπάς», σύμφωνα με τον μετεωρολόγο Γιάννη Καλλιάνο.\nΤο φαινόμενο προβλέπεται να παρουσιαστεί ελαφρώς εξασθενημένο, αλλά παραμένει επικίνδυνο.\nΜετά την Αττική, ο «Ζορμπάς» προβλέπεται να κινηθεί προς την Εύβοια, τις Σποράδες, την ανατολική Θεσσαλία και περιοχές της ανατολικής Στερεάς Ελλάδας με καταιγίδες και ισχυρούς ανέμους. Προς το μεσημέρι της Κυριακής, σύμφωνα με τον μετεωρολόγο Γιάννη Καλλιάνο, τα φαινόμενα θα επηρεάσουν τη Χαλκιδική και τα νησιά του βόρειου Αιγαίου με βροχές και καταιγίδες συνοδεία ριπαίων ανέμων, η ένταση των οποίων θα φτάσει τα 9, τοπικά τα 10 και πιθανώς τα 11 μποφόρ.


Πόλεμος ανακοινώσεων ΣΥΡΙΖΑ, κυβέρνησης για τις δηλώσεις Μητσοτάκη – Η ανταρσία των “11” πανικοβάλει το Μαξίμου |\nΠόλεμος ανακοινώσεων ΣΥΡΙΖΑ, κυβέρνησης για τις δηλώσεις Μητσοτάκη – Η ανταρσία των “11” πανικοβάλει το Μαξίμου\n12 April, 2021 - 11:45\nΑφορμή για σκληρή αντιπαράθεση έδωσαν οι δηλώσεις του πρωθυπουργού για τον εμβολιασμό, καθώς το κάλεσμα του Κυριάκου Μητσοτάκη προς τους πολίτες να εμβολιαστούν έφερε την αντίδραση του ΣΥΡΙΖΑ.\nΗ αξιωματική αντιπολίτευση κατηγόρησε τον πρωθυπουργό για εμπόριο ελπίδας και ότι ετοιμάζεται να πετάξει στις πλάτες των πολιτών ακόμη ένα φιάσκο.\nΑπαντώντας στον ΣΥΡΙΖΑ, η κυβερνητική εκπρόσωπος, επιχείρησε εκ νέου να εκτοξεύσει κατηγορίες για υπονόμευση της προσπάθειας της κυβέρνησης και των πολιτών και επισήμανε ότι «δυστυχώς ο ΣΥΡΙΖΑ ήταν και παραμένει μια φωνή μιζέριας. Γνωρίζει καλά ότι τελειώνει ο χρόνος της επένδυσης στον φόβο της πανδημίας. Οι πολίτες βλέπουν φως στην άκρη του τούνελ κι αυτό τον τρομάζει. Γιατί έτσι έχει μάθει να πολιτεύεται. Στο σκοτάδι».\nΓια ακόμα μια φορά, ο ΣΥΡΙΖΑ κάνει αυτό που ξέρει καλά. Με fake news και κορονοκαπηλεία υπονομεύει κάθε προσπάθεια της Κυβέρνησης και των πολιτών για έξοδο από την πρωτοφανή δοκιμασία της πανδημίας.\nΥ.Γ. Ο μόνος στον ΣΥΡΙΖΑ που βρήκε να πει μια θετική κουβέντα για τον εμβολιασμό, είναι ο Νίκος Φίλης. Συστήνουμε στον ΣΥΡΙΖΑ να διαβάσει την ανάρτησή του για την εμπειρία από τον εμβολιασμό του.\n…για τη δήλωση του κ. Μητσοτάκη στο «Πρώτο Θέμα»\nΠριν από λίγους μήνες ο τότε κυβερνητικός εκπρόσωπος υποσχόταν 25 εκ εμβόλια ως το τέλος Ιουνίου. Αποδείχθηκε γρήγορα ότι επρόκειτο για εξωπραγματικά νούμερα και απλά έκανε εμπόριο ελπίδας.\nΕίχε προηγηθεί η δήλωση του Κυριάκου Μητσοτάκη στο «Πρώτο Θέμα», όπου ανέφερε πως «όλα τα στοιχεία αποδεικνύουν ότι ο εμβολιασμός σώζει ζωές και προστατεύει από τον κορονοϊό, ιδιαίτερα τους πιο ευπαθείς. Είναι χαρακτηριστικό ότι στη χώρα μας, από τους 200 ηλικιωμένους πολίτες που είχαν διασωληνωθεί, οι 197 δεν είχαν εμβολιαστεί. Είναι, λοιπόν, στοιχειώδης κίνηση αυτοπροστασίας, ειδικά για τους μεγαλύτερους, να εμβολιαστούν. Και υπάρχουν ακόμα διαθέσιμα εμβόλια για όσους από αυτούς δεν έχουν κάνει αυτό το βήμα».\nΚαι τους κάλεσε να κάνουν το συντομότερο το εμβόλιο «ώστε το τείχος ανοσίας να ξεκινήσει από εκείνους που απειλούνται περισσότερο. Σε αυτό πρέπει και μπορούν να συμβάλουν όλοι: οι πολιτικές δυνάμεις, η Εκκλησία, οι φορείς των συνταξιούχων, η κοινωνία των πολιτών», υποστηρίζοντας ότι «ο εμβολιασμός είναι ο βασικός δρόμος για να μειωθεί η πίεση στο Εθνικό Σύστημα Υγείας και να τεθεί ξανά σε κίνηση η οικονομία».\n«Είναι κρίμα να χάνονται ζωές, να στερούμαστε ελευθερίες και να πληρώνει όλη η κοινωνία βαρύ κόστος, όταν κυρίως οι μεγαλύτεροι συμπολίτες μας, σε αντίθεση με ό,τι συνέβαινε στην αρχή της πανδημίας, μπορούν πλέον να προστατευθούν πλήρως. Η εμπειρία του Ισραήλ και της Μεγάλης Βρετανίας, αλλά και η εικόνα από τα ελληνικά νοσοκομεία πιστοποιούν την αποτελεσματικότητα του εμβολίου. Απευθύνω, λοιπόν, έκκληση στους πολίτες να σπεύσουν να εμβολιαστούν. Το οφείλουν στον εαυτό τους, στους δικούς τους ανθρώπους, στην κοινωνία», κατέληξε.\nΕπιταχύνονται οι εξελίξεις στη Νέα Δημοκρατία. Καραμανλικοί και Σαμαρικοί αρχίζουν να συνασπίζονται κόντρα στον Κυριάκο Μητσοτάκη. Στο συμπέρασμα αυτό καταλήγουν έγκυροι παρατηρητές και πολιτικοί αναλυτές ύστερα από την αντίδραση 11 βουλευτών της ΝΑ και τις προειδοποιήσεις του ότι η μόνη διαφορά με την Τουρκία είναι η υφαλοκρηπίδα/ΑΟΖ.\nΗ ανταρσία των “11” ήρθε μετά την ανταλλαγή άρθρων και δηλώσεων ανάμεσα στον Κώστα Καραμανλή και στον Κώστα Σημίτη για τα εθνικά θέματα και ιδίως για το Ελσίνκι. Αρχικά έγραψε άρθρο ο Κώστας Σημίτης. Απάντησε ο Κώστας Καραμανλής ρίχνοντας γέφυρα προς την πλευρά του Αντώνη Σαμαρά.\nΤη σκυτάλη πήραν 11 βουλευτές της Νέας Δημοκρατίας με δηλώσεις τους στην εφημερίδα Δημοκρατία, η οποία κινείται στον ευρύτερο χώρο της δεξιάς παράταξης και ασκεί δριμύα κριτική στην κυβέρνηση και τον Κυριάκο Μητσοτάκη προσωπικά. Η τοποθέτηση των “11” υπέρ της δήλωσης του Κώστα Καραμανλή ήρθε να ταράξει ακόμα περισσότερο το πρωθυπουργικό περιβάλλον.\nΣτην εφημερίδα Δημοκρατία τοποθετήθηκανοι: Ευριπίδης Στυλιανίδης, Όλγα Κεφαλογιάννη, Νικήτας Κακλαμάνης, Σάββας Αναστασιάδης, Γιώργος Κουμουτσάκος, Γιώργος Βλάχος, Στέφανος Γκίκας, Ανδρέας Κουτσούμπας, Κώστας Γκιουλέκας, Γιώργος Βαγιωνάς και Κωνσταντίνος Κυρανάκης.\nΟι 11 γαλάζιοι βουλευτές τοποθετούνται υπέρ της δήλωσης Καραμανλή και μάλιστα διαμηνύουν στο Μέγαρο Μαξίμου πως η μόνη αποδεκτή διαφορά με την Τουρκία είναι η υφαλοκρηπίδα/ΑΟΖ.\nΥπενθυμίζεται ότι στο άρθρο του ο Κώστας Καραμανλής, όπως είχε επισημάνει σε ανάλυσή του ο eretikos.gr έρριχνε βολές κατά του Κυριάκου Μητσοτάκη όταν έγραφε: “Είναι πράγματι αληθές ότι έχουμε διαφορετικές αντιλήψεις με τον κ. Σημίτη και όσους συμμερίζονται τις απόψεις του. Για εμάς τα πράγματα είναι ξεκάθαρα. Δεν διαπραγματευόμαστε εθνική κυριαρχία και δεν την θέτουμε στην κρίση κανενός. Μοναδικό θέμα προς επίλυση με την Τουρκία: η υφαλοκρηπίδα/ΑΟΖ. Διαφορετικές αντιλήψεις θα με βρίσκουν πάντα αντίθετο”, αναφέρει ο πρώην πρωθυπουργός οριοθετώντας σαφώς “κόκκινες γραμμές”.\nΚαι ότι έριχνε γέφυρες για πρώτη φορά στον Αντώνη Σαμαρά μνημονεύοντας ότι επί πρωθυπουργίας του εξουδετερώθηκε η «νάρκη του Ελσίνκι.»\nΣε ανάλυση του eretikos.gr γράφαμε μετά τη δήλωση του Κώστα Καραμανλη. «Δύο τουλάχιστον βολές ρίχνει ο Κώστας Καραμανλής κατά του Κυριάκου Μητσοτάκη και των συμβούλων του με την απάντηση στο άρθρο του Κώστα Σημίτη για το Ελσίνκι και τα Ελληνοτουρκικά.»\nΚαι όπως γίνεται αντιληπτό η προσπάθεια του Κώστα Σημίτη να στηρίξει τον Κυριάκο Μητσοτάκη στο θέμα των Ελληνοτουρκικών γύρισε μπούμερανγκ, αφού ενεργοποίησε συνεννόηση και συνεργασία Καραμανλικών και Σαμαρικών.


νέα ελληνικά | ΨΗΦΙΑΚΕΣ ΔΗΜΙΟΥΡΓΙΕΣ\nΑρχείο ετικέτας νέα ελληνικά\nΤα γραμμικά και πολυτροπικά κείμενα… (ΙΙ)\n26/03/2014 Admin\tΣχολιάστε\nΈνα γραπτό κείμενο έχει πάντα μία εγγενή αδυναμία. Το εγγενής σημαίνει ότι αυτή η αδυναμία βρίσκεται μέσα στη φύση του ίδιου του κειμένου. Δεν μπορεί δηλαδή να την αποβάλει και να απαλλαγεί απ’ αυτή.\nΤην εγγενή αδυναμία των γραπτών κειμένων την ονομάζουμε γραμμικότητα. Πράγματι, ένα έντυπο κείμενο, ως εικόνα γραπτού λόγου, ξετυλίγεται λίγο λίγο, καθώς η όρασή μας παρακολουθεί, γραμμή γραμμή, τη ροή των λέξεων και των γραμμάτων. Μπορούμε πολύ εύκολα, πάνω σε μία έντυπη σελίδα, να μετρήσουμε το σύνολο των γραμμών, το άθροισμα των λέξεων, ακόμη και των γραμμάτων. Σήμερα, αυτές τις πολλαπλές αθροίσεις τις κάνει αυτόματα ο υπολογιστής. Αυτό, ακριβώς, το άθροισμα των γραμμών και η συνολική αλυσίδα των λέξεων, που δημιουργεί την κάθε γραμμή, συνιστούν την έννοια της γραμμικότητας ενός κειμένου.\nΕρώτημα εύλογο: γιατί η γραμμικότητα συνιστά αδυναμία για ένα κείμενο;\nΓια να κατανοήσουμε τη γραμμικότητα ως αδυναμία, μπορούμε να πάρουμε ως παράδειγμα ένα αφηγηματικό κείμενο. Καθώς ένα τέτοιο κείμενο ξετυλίγει, λίγο λίγο, την αφήγηση κάποιων περιστατικών, έχει μόνο τρεις δυνατότητες: να καθηλωθεί στο παρόν της αφήγησης, να ανατρέξει στο παρελθόν ή να αναχθεί στο μέλλον. Άλλη δυνατότητα δεν έχει. Δεν μπορεί, για παράδειγμα, να αφηγηθεί ταυτόχρονα δύο περιστατικά που συμβαίνουν την ίδια στιγμή. Αυτή η αφηγηματική αδυναμία οφείλεται στο γεγονός ότι τα κείμενα είναι γραμμικά. Αυτή, τελικά, η γραμμικότητά συνιστά και την αδυναμία τους.\nΤην αδυναμία της γραμμικότητας δεν την έχει η φιλμική αφήγηση. Η τέχνη δηλαδή του κινηματογράφου, που συνιστά μορφή πολυτροπικού κειμένου (= λόγος, εικόνα, κίνηση, ζωντανή δράση, ήχος, μουσική κλπ.) έχει φθάσει στην υπέρβαση της γραμμικότητας. Μπορεί δηλαδή να αφηγηθεί ταυτόχρονα δύο περιστατικά που συμβαίνουν την ίδια στιγμή. Μπορεί δηλαδή η αφηγούμενη οθόνη να «σπάσει» σε δύο ταυτόχρονα προβαλλόμενες αφηγήσεις. Επομένως, το έντυπο κείμενο αφηγηματικά είναι μονοτροπικό, ενώ η φιλμική αφήγηση είναι πολυτροπική.\nΤην ίδια δυνατότητα με τον κινηματογράφο έχει η δρώσα θεατρική αφήγηση. Μπορεί δηλαδή επί σκηνής να δημιουργηθούν δύο σημεία δράσης και ο θεατής να παρακολουθεί την ταυτόχρονη εξέλιξη δύο αφηγηματικών νημάτων.\nΣήμερα, ο υπολογιστής με τις πολλαπλές δυνατότητες που προσφέρει, καταργεί εύκολα τη γραμμικότητα και δημιουργεί κείμενα που παρουσιάζουν μια πολυμορφία. Αυτή, όμως, η πολυμορφία, που συνιστά την έννοια της κειμενικής πολυτροπικότητας, παρουσιάζει με τη σειρά της άλλου είδους εγγενείς αδυναμίες. Συγκεκριμένα, οδηγεί σταδιακά στη συρρίκνωση του καθαρού λόγου – σπανιότερα και στην κατάργηση ή και το θάνατο του λόγου ή, ακόμη, σε μια μορφή «σπαστικού» λόγου που δεν εξασφαλίζει την ομαλή ροή των νοημάτων.\nΑυτού του είδους τα κείμενα, τα λεγόμενα δηλαδή πολυτροπικά, είναι κείμενα οπτικού εντυπωσιασμού. Το μονόμορφο και μονότονο γραμμικό κείμενο αντικαθίσταται από ένα άλλο, διαφορετικής οπτικής ποιότητας, που δίνει έμφαση στην εικόνα, στατική ή κινητική, τον ήχο, τη μουσική, το σκίτσο κλπ. και περιορίζει τη λειτουργία του λόγου. Η παντοδυναμία δηλαδή και η πολλαπλή μονοκρατορία της εικόνας, τείνει να εξοβελίσει το λόγο. Φυσικά, ένα τέτοια κείμενο οπτικής και ακουστικής πολυμορφίας δεν μπορεί να αναπτύξει σύνθετα νοήματα, ούτε να είναι υπερβολικά εκτενές γιατί προκαλεί οπτική και αναγνωστική κόπωση.\nΠηγή: Νεοελληνική Γλώσσα (Α’ Γυμνασίου) [Tι πλούσια γλώσσα για έναν πεινασμένο γάτο!], Philippe Geluck, ΕΛΕΥΘΕΡΟΤΥΠΙΑ 2003.\nΣε τελευταία ανάλυση, θα μπορούσαμε να πούμε ότι τα πολυτροπικά κείμενα, που «μπουκώνουν» την όραση και την ακοή, μοιάζουν να έχουν δημιουργηθεί από μία συγκεκριμένη ανάγκη: να λειτουργήσουν ως διάκοσμος, οπτικός ή ακουστικός, των γραμμικών κειμένων. Η ισχυρή, όμως, εντύπωση που αρχικά προκάλεσαν, επεξέτεινε την κυριαρχική τους τάση και ώθησε τα κείμενα λόγου στο περιθώριο.\nΕντούτοις, στη συνείδηση του κάθε αναγνώστη, παραμένει ως κυρίαρχος άρχων το γραμμικό κείμενο, με την έννοια του κλασικού βιβλίου. Η εικόνα δεν μπόρεσε, τελικά, να καταπιεί τον κειμενικό λόγο. Απόδειξη ότι τα ποιητικά κείμενα που ως λόγο πήραν τη μορφή σχεδίου (βλ. το ποίημα Καλλιγράφημα του Σεφέρη, στο Ημερολόγιο Καταστρώματος, Β’) δεν μπόρεσαν να επικρατήσουν και να εκτοπίσουν τα απλά κειμενικά ποιήματα, αυτά δηλαδή που είναι καθαρά γραμμικά.\nΕκφραστικά μέσα και σχήματα λόγου: αποσαφήνιση των όρων\n26/05/2013 Admin\t1 Σχόλιο\nΚάθε χρόνο, τέτοια εποχή, όλη η Ελλάδα – μαθητές, γονείς, καθηγητές, χιλιάδες κόσμος – χορεύει στους ρυθμούς των Πανελλαδικών εξετάσεων. Το παραμικρό στοιχείο: βατά θέματα, δύσκολα θέματα, λάθη στα θέματα, εσφαλμένες οδηγίες διόρθωσης κλπ, γίνεται είδηση πανελλήνιου ενδιαφέροντος. Θα είμαστε η μοναδική ίσως χώρα στον κόσμο που ασχολείται τόσο σχολαστικά με το θέμα των εισαγωγικών εξετάσεων στα Πανεπιστήμια. Με αφορμή αυτόν τον περίεργο χορό των Πανελλαδικών εξετάσεων και με αφετηρία ένα θέμα που προέκυψε, γράψαμε το κείμενο που ακολουθεί…\nΤο μάθημα της λογοτεχνίας «πάσχει» από ένα είδος ρευστότητας. Αυτό το χαρακτηριστικό προκαλεί αρκετά προβλήματα και στους μαθητές και στους διδάσκοντες. Τα περισσότερα και τα μάλλον δυσκολότερα σχετίζονται με θέματα όρων και γενικά ορολογίας. Εύκολα δηλαδή κάποιοι όροι, συγγενικοί μεταξύ τους και με κάποια κοινά σημεία ομοιότητας ή συνάφειας, συγχέονται μεταξύ τους. Το αποτέλεσμα είναι διπλό: οι μαθητές, χωρίς να έχουν κατά νου σαφή και διαυγή την έννοια των όρων, δυσκολεύονται να απαντήσουν σε σχετικές ερωτήσεις. Παράλληλα, από την άλλη πλευρά, και οι διδάσκοντες – τουλάχιστον οι πιο άπειροι – αντιμετωπίζουν κάποια προβλήματα διδακτικής καθαρότητας και σαφήνειας.\nΤα προβλήματα αυτά έρχονται συνήθως στην επιφάνεια και αναδύονται με πιεστικό τρόπο, κάθε φορά – πάντα τέτοια εποχή – που διενεργούνται πανελλαδικές εξετάσεις. Πιο έντονα και περισσότερο χαρακτηριστικά αυτό συμβαίνει, όταν τεθεί ερώτηση που, ως ουσία, εντοπίζεται στα λεγόμενα σχήματα λόγου, όπως ακριβώς και εφέτος με το κείμενο του Σολωμού Ο Κρητικός (η ερώτηση ζητούσε να εντοπισθούν τέσσερα σχήματα λόγου και να προσδιορισθεί η [πολλαπλή] λειτουργία τους στον ποιητικό λόγο).\nΚαταρχήν, και τα σχήματα λόγου και τα εκφραστικά μέσα είναι χαρακτηριστικά στοιχεία της λογοτεχνικής γλώσσας (και γενικά της γλώσσας). Ανήκουν δηλαδή στη γλωσσική – εκφραστική τροπικότητα των λογοτεχνικών κειμένων. Υπάρχει, όμως, μια θεμελιώδης διαφορά: τα εκφραστικά μέσα είναι η ευρύτερη σε πλάτος έννοια, ενώ τα σχήματα λόγου είναι η στενότερη. Επομένως, τα λεγόμενα σχήματα λόγου (π.χ. μεταφορά, προσωποποίηση, υπερβολή, υπερβατό κλπ.) εγγράφονται, ως υπάλληλες έννοιες, στο ευρύχωρο πλάτος που έχει ο όρος εκφραστικά μέσα. Μπορούμε δηλαδή να πούμε ότι συνιστούν δύο ομόκεντρους κύκλους που ο στενότερος (= σχήματα λόγου) είναι εγγεγραμμένος στον ευρύτερο (= εκφραστικά μέσα):\nΕν πρώτοις, κάθε σχήμα λόγου συνιστά μια ειδική διαχείριση μιας ή περισσότερων λέξεων. Αυτή η ειδική διαχείριση των λέξεων, που προκαλεί εκφραστικές ιδιαιτερότητες (= σημασιολογικές, γραμματικο–συντακτικές, ποσοτικές, αφύσικες διατάξεις στη σειρά των λέξεων), συνιστά τα λεγόμενα σχήματα λόγου.\nΘα αρκούσαν, ενδεχομένως, δύο παραδείγματα, για να καταστούν τα πράγματα περισσότερο σαφή και καθαρά. Υπάρχει πιο συχνό και πιο εκφραστικό σχήμα λόγου από τη μεταφορά; Ο σύγχρονος ποιητικός λόγος θεμελιώνεται στην εκφραστική τόλμη που περιέχεται σε κάθε εύστοχη μεταφορική χρήση των λέξεων. Στην ουσία, όμως, τι συνιστά κάθε μεταφορά; Με τον πιο απλό τρόπο μπορούμε να πούμε το εξής: η μεταφορά ανασημασιολογεί την ουσία μιας λέξης· καταργεί δηλαδή και ακυρώνει την τρέχουσα και καθιερωμένη σημασία των λέξεων και προσδίδει σε αυτές μιαν άλλη καινοφανή και εκπλήσσουσα.\n(αρχική πηγή δημοσίευσης: Φιλογνωσία)\nΤα γραμμικά και τα πολυτροπικά κείμενα…\n31/03/2013 Admin\t1 Σχόλιο\nΑυτό που διαβάζετε τώρα είναι ένα γραμμικό κείμενο. Επίσης, το μικρό απόσπασμα που ακολουθεί, είναι η κλασική μορφή ενός γραμμικού κειμένου σε έντυπη μορφή:\nΣκέφτομαι τα ποιήματα ή και τις ποιητικές συνθέσεις που είχαν την «καλή» τύχη να γίνουν έντεχνα τραγούδια. Κάποια από αυτά, ως ποιητικές πραγματώσεις, δεν ήταν τίποτ’ άλλο παρά μικρές λυρικές στιγμές, που δύσκολα προκαλούσαν έναν πρώτο κραδασμό. Απ’ τη στιγμή όμως που μιa άλλη τέχνη τα επένδυσε στο μουσικό της ρυθμό, τα ανέδειξε και τα έβγαλε απ’ τη σκόνη του χρόνου. Καθώς μάλιστα τα τραγουδάμε, συναντούν πιο εύκολα την προσωπική μας παθολογία και μας προκαλούν τη στιγμιαία δόνηση. Έτσι, μοιάζουν να έχουν αποκτήσει συγκινησιακή επιφάνεια, που δεν την είχαν ως ποιητικά κείμενα.\n(Από το βιβλίο του Ν. Παρίση Κριτικές δοκιμές, Δόμος, 1986)\nΈχετε σκεφτεί ποια είναι η εγγενής αδυναμία ενός γραμμικού κειμένου; Θα τη νιώσουμε καλύτερα αν σκεφτούμε ένα κείμενο αφηγηματικού χαρακτήρα – ένα, λ.χ., μυθιστόρημα, μια νουβέλα ή ένα διήγημα.\nΌλα αυτά τα γραμμικά κείμενα δεν μπορούν να παρουσιάσουν ταυτόχρονα δύο γεγονότα που συνέβησαν την ίδια στιγμή. Αναγκαστικά θα αφηγηθούν πρώτα το ένα και μετά το άλλο. Παρόλο που ως συμβάντα ανήκουν στην ίδια χρονική στιγμή. Αυτή, ακριβώς, είναι η αδυναμία των γραμμικών κειμένων.\nΤην αδυναμία της γραμμικότητας δεν την έχει το σύγχρονο θέατρο και ο κινηματογράφος. Αυτές οι δύο τέχνες έχουν την αφηγηματική δυνατότητα να παρουσιάζουν ταυτόχρονα δύο γεγονότα ομόχρονα, δηλαδή δύο περιστατικά που συνέβησαν την ίδια χρονική στιγμή. Επομένως, το θέατρο και ο κινηματογράφος δεν έχουν την αδυναμία της γραμμικότητας.\nΗ αδυναμία της γραμμικότητας ξεπεράστηκε με τα λεγόμενα πολυτροπικά κείμενα. Αυτά τα κείμενα εκτός από τον γραπτό – έντυπο λόγο, που μπορεί να τυπώνεται όχι μόνο γραμμικά αλλά με ποικίλους άλλους τρόπους, μπορούν να συνδυάζουν πολλά εκφραστικά μέσα (π.χ. λόγο και εικόνα).\nΣήμερα, μάλιστα, οι δυνατότητες που προσφέρουν οι ηλεκτρονικοί υπολογιστές έχουν καταστήσει πρακτικά εύκολη τη δημιουργία πολυτροπικών κειμένων. Τα τελευταία αυτά, επειδή ακριβώς ξεπερνούν την αδυναμία της γραμμικής και επίπεδης γραφής, συνιστούν «κείμενα» ζωντανά, απτά, πολυεπίπεδα και ιδιαίτερα «εκφραστικά». Γι’ αυτό και προσφέρονται για πολλαπλή αξιολόγηση στην εκπαιδευτική και μαθησιακή διαδικασία. Πρόκειται δηλαδή για κείμενα που μιλούν στα παιδιά με ιδιαίτερη δραστική αμεσότητα και με ζωντανό και ευθύ τρόπο.\nΓια παράδειγμα, η παρακάτω σελίδα συνδυάζει τη γραμμικότητα και την πολυτροπικότητα των κειμένων:\n(Από το βιβλίο των Ν. Παρίση, Γ. Κωτσάνη Ψηφιακές Ερευνητικές Εργασίες, 2011)\nΚαταληκτικά, θα πρέπει να σημειώσουμε ότι τα πολυτροπικά κείμενα δεν είναι μόνο ειδικής γραφής αλλά και ειδικών σκοπών. Δυναμική και πολλαπλή αξιοποίησή τους γίνεται πολύ συχνά στην εκπαίδευση.\nΟι πολλαπλές λειτουργίες των λέξεων\n02/03/2013 Admin\tΣχολιάστε\nΣκεφθείτε κάτι πολύ απλό: όταν ακούτε μια λέξη (ή όταν διαβάζετε μια λέξη), πόσα πράγματα συλλειτουργούν μέσα σας; Το έχετε σκεφθεί αυτό το θέμα; Κι όμως, είναι κάτι που μας συμβαίνει άπειρες φορές μέσα σε μια μέρα. Αξίζει, λοιπόν, να το δούμε.\nΠρώτα πρώτα οι φθόγγοι (= τα γράμματα) που συνθέτουν μια λέξη, παράγουν ένα συγκεκριμένο\n(= έναν ήχο, ένα άκουσμα)\nΤην αίσθηση αυτού του ήχου τη νιώθουμε καλύτερα, όταν ακούμε μια λέξη από άλλη γλώσσα που δεν την ξέρουμε. Η λέξη γίνεται αισθητή μόνο ως άκουσμα, ως ήχος, ως ηχητικό αποτέλεσμα.\nΑν δεν γνωρίζουμε τι σημαίνει αυτή η λέξη στη γαλλική γλώσσα, την ακούμε και τη νιώθουμε μόνον ως έναν ακατανόητο ήχο.\nΞαναγυρίζουμε στη δική μας γλώσσα, αυτή που ξέρουμε, που τη μιλάμε και τη γράφουμε. Τι άλλο, λοιπόν, «βλέπουμε» σε μια λέξη;\nΝΠ, Φεβρουάριος 2013\nΑπό το παλιό στο φρέσκο: το όνειρο της ανανέωσης στην ελληνική εκπαίδευση\n18/12/2012 Admin\t2 Σχόλια\nΥπάρχει ακόμη πολλή σκουριά. Οξειδωμένες αρθρώσεις που κάνουν δύσκαμπτο και δυσκίνητο το σώμα. Ισχυρές και παγιωμένες αντιλήψεις βαραίνουν το στήθος και δεν επιτρέπουν την ελεύθερη ανάσα. Το κρατούν καθηλωμένο στα ίδια και τα ίδια, δεμένο με χοντρά σχοινιά, το σώμα της ελληνικής εκπαίδευσης.\nΌποιος, όμως, είναι καθηλωμένος στον ίδιο τόπο, πάσχει από έλλειψη ευρυχωρίας· δεν ανασαίνει ελεύθερα· σβήνει λίγο λίγο η δημιουργική, η ρηξικέλευθη σκέψη και χάνεται, ίσως και οριστικά, η ικανότητα για τολμηρές τομές και φρέσκιες αναζητήσεις.\nΣ’ ένα τέτοιο κλίμα αυτοκαθήλωσης σε τριμμένα και οξειδωμένα σχήματα (= διδασκόμενης ύλης, στόχων, νοοτροπίας, μεθοδολογίας, διδακτικής φιλοσοφίας κλπ.), έγκλειστη στη μεγαλόστομη ρητορική της αυταρέσκειας, χάνεται και υποφέρει ή και βασανίζεται η ελληνική εκπαίδευση.\nΜήπως φαντάζουν όλα αυτά υπερβολικά και διογκωμένα; μήπως μοιάζουν να απορρέουν από την ίδια πηγή της νεοελληνικής γκρίνιας και μιζέριας; μήπως, τελικά, βλέπουμε τα πράγματα με θολωμένη, από ποικίλες σκοπιμότητες, όραση;\nΕυτυχώς, είναι εύκολο να καταδείξουμε ότι ισχύουν τα ακριβώς αντίθετα. Δεν υπάρχει δηλαδή πρόθεση διόγκωσης· ούτε η μίζερη μεμψιμοιρία· και η όραση διατηρεί τη διαύγειά της και βλέπει τα πράγματα με ευκρίνεια και στις πραγματικές τους διαστάσεις.\nΧρειάζεται, βέβαια, και ο εμπράγματος λόγος: να δώσουμε δηλαδή τα αποδεικτικά στοιχεία· αυτά που βεβαιώνουν ότι η ελληνική εκπαίδευση είναι στατική, ακίνητη και καθηλωμένη· ότι της λείπει δηλαδή η δυναμική της ουσιαστικής ανανέωσης. Θα αρκούσαν, πιστεύω, ελάχιστα παραδείγματα από την ενδοσχολική διδακτική πραγματικότητα για να φανεί, με απτό τρόπο, η αλήθεια της εκπαιδευτικής απραξίας ή, έστω, και νωχέλειας… (συνέχεια στο παρακάτω pdf)\nαπό το μαθητή ως κέντρο, αναπτύσσεται ερευνητική εργασία, που κατατείνει στην ανακάλυψη της γνώσης…\nαρχαία ελληνικάγνώσηδιδασκαλίαθέματανέα ελληνικά\nΗ διδασκαλία ολόκληρου λογοτεχνικού έργου: απορίες και ερωτήματα\n11/10/2012 Admin\tΣχολιάστε\nΜε τις πρόσφατες οδηγίες που έφτασαν στα Λύκεια (μόλις στις 4 Οκτωβρίου), επαναεισάγεται στην Α΄ λυκειακή τάξη – ομολογουμένως για πολλοστή φορά – ο θεσμός της διδασκαλίας ολόκληρου (= εκτενούς) λογοτεχνικού έργου, δηλαδή ενός μυθιστορήματος ή μιας νουβέλας. Φαίνεται ότι τα ελληνικά ΠΣ έχουν μια περίεργη εγγενή «δυναμική»: να πορεύονται προς τα πίσω και να ανακυκλώνουν παλιές και τριμμένες από κακή χρήση διδακτικές κατευθύνσεις.\nΒέβαια, κανείς δε θα μπορούσε να μεμφθεί τη διδασκαλία ενός μυθιστορήματος σε λυκειακή τάξη. Ήδη ο θεσμός, εδώ και αρκετά χρόνια, δοκιμάζεται με επιτυχία στη θεωρητική κατεύθυνση της Γ΄ Λυκείου: διδάσκεται Βιζυηνός (Το αμάρτημα της μητρός μου), Στρατής Δούκας (Η ιστορία ενός αιχμαλώτου) αλλά και εκτενή ποιητικά έργα του Σολωμού και του Ρίτσου (Κρητικός, Η σονάτα του σεληνόφωτος).\nΌμως στη Γ΄ Λυκείου, και δη στην κατεύθυνση, η διδασκαλία και η πρόσληψη ενός λογοτεχνικού έργου λειτουργούν κάτω από το πιεστικό και εξαναγκαστικό καθεστώς των πανελλαδικών εξετάσεων. Στις άλλες, όμως, λυκειακές τάξεις είναι γνωστό ότι επικρατεί διδακτική χαλαρότητα και μαθητική αδιαφορία.\nΑς επανέλθουμε όμως στον επαναεισαγόμενο θεσμό. Γιατί, άραγε, το Υπουργείο επανέρχεται σε ένα διδακτικό πρόγραμμα που, όποτε δοκιμάστηκε, παρουσίασε εξαρχής σημεία σταδιακής αποδυνάμωσης, διδακτικής υποτονικότητας ή και αδράνειας; Δε θα ήταν πιο αποτελεσματικό, να επαναεισαχθεί ο θεσμός της διδασκαλίας ενός, λ.χ., μυθιστορήματος, αφού δημιουργηθεί πρώτα μια εδραία, υποστηρικτική της διδασκαλίας, υποδομή αναγκαία και υποβοηθητική για τον διδάσκοντα;\nΧωρίς αυτή την υποστηρικτική υποδομή, για την οποία θα μιλήσουμε εκτενέστερα στα όσα ακολουθούν, το εγχείρημα κινδυνεύει να μεταπέσει πάλι σε διδακτικές αστοχίες, σε εσφαλμένες ή δύσκολες κειμενικές επιλογές, που να μην τις «σηκώνει» το επίπεδο της τάξης, ή ακόμη και στη νευρικότητα ενός διδακτικού αυτοσχεδιασμού…\nΟ γλωσσικός μας πολιτισμός: το πλούσιο «ταμείο» της ελληνικής γλώσσας\n03/06/2012 Admin\t1 Σχόλιο\nΩς μη ειδικός δεν μπορώ να γνωρίζω τον υλικό πλούτο που έχει η χώρα μας. Είναι κρυμμένος, λένε, κάτω από τον στεριανό και τον υποθαλάσσιο χώρο μας. Μπορώ, όμως, να γνωρίζω τι πνευματικό πλούτο διαθέτει η Ελλάδα. Ανεκτίμητο και πολύμορφο! Το δέχονται οι πάντες, ακόμη και οι μη φίλοι μας.\nΦυσικά, δεν πρόκειται να ξαφνιάσω, αν θέσω πρώτον αξιολογικά τον γλωσσικό μας πλούτο. Όχι, κυρίως, ως λεξιλογικό θησαυρό ή ως δύναμη εκφραστικής ευλυγισίας. Προβάλλω αυτόν τον πλούτο ως ιστορικό, πρωτίστως, μέγεθος και ως έναν πολύτιμο και πολυσέλιδο όγκο γλωσσικής περιπέτειας και ανεκτίμητων κειμένων.\nΗ Ελλάδα, χρόνια τώρα, πραγματοποίησε – εξακολουθεί και στο παρόν – τη μεγαλύτερη πολιτιστική εισβολή στους άλλους λαούς της Ευρώπης. Η Ελλάδα, βέβαια, ως γλωσσική κυρίως οντότητα. Φυσικά, δεν προσπάθησε να αλώσει τις άλλες γλώσσες. Αντίθετα, τις πλούτισε γλωσσικά. Έδωσε στους άλλους λαούς όλο το επιστημονικό λεξιλόγιο. Σήμερα, όλοι οι όροι στις επιστήμες, σε όλες σχεδόν τις γλώσσες, έχουν ελληνική ρίζα και προέλευση. Πρόκειται για ένα είδος γλωσσικής παγκοσμιοποίησης στο χώρο του πολιτισμού· παγκοσμιοποίηση με ελληνική ταυτότητα και με ελληνικά γλωσσικά «προϊόντα».\nΣήμερα, λοιπόν, η σχεδόν χρεοκοπημένη Ελλάδα, έχει προσφέρει στη γλωσσική οικουμένη υπέρογκα πολιτιστικά – γλωσσικά δάνεια, που παραμένουν ανεξόφλητα. Όλοι οι λαοί της Ευρώπης είναι, απέναντί μας, υπερχρεωμένοι, κι αυτά τα χρέη είναι, επίσης, μεγέθη που συνυπολογίζονται ως ποσοστό πάνω στο γλωσσικό ΑΕΠ του κάθε λαού. Χρειάζεται να τα θυμόμαστε κάπου κάπου όλα αυτά.\nΗ πολιτιστική – γλωσσική εισβολή της Ελλάδας στην επικράτεια των άλλων λαών δεν έχει καμιά απολύτως ομοιότητα με τη σημερινή κυριαρχία της αγγλικής γλώσσας σε παγκόσμια σχεδόν κλίμακα. Η κυριαρχία της αγγλικής λειτουργεί σήμερα ως ένα είδος γλωσσικού ιμπεριαλισμού. Η αγγλική γλώσσα εισβάλλει και εκτοπίζει. Κυριαρχεί και αλώνει. Επιβάλλει δηλαδή τη δική της γλωσσική ηγεμονία πάνω στην πνευματική – εκφραστική ιθαγένεια ενός λαού που, τελικά, καταλήγει – ο λαός αυτός – σε ένα είδος γλωσσικής υποτέλειας και υποδούλωσης.\nΕρώτημα εύλογο και φυσικό: η Ελλάδα δεν έχει τα δικά της γλωσσικά δάνεια; Δεν οφείλει κάτι σε άλλους λαούς; Φυσικά και έχει. Καταρχάς, η παραδοσιακή γλωσσολογία δέχεται το πρώτο μας μεγάλο δάνειο: δεν είχαμε, λέει, αλφάβητο στα πανάρχαια χρόνια. Το δανειστήκαμε από τους Φοίνικες. Το προσαρμόσαμε όμως στο δικό μας φωνητικό σύστημα. Μπορεί, βέβαια, όλα αυτά να ανήκουν, ενδεχομένως, στην περιοχή του μύθου. Δείχνουν όμως κάτι πολύ σημαντικό: οι λαοί δε ζουν σε κατάσταση γλωσσικού απομονωτισμού. Οι γλωσσικές ανταλλαγές – ευρύτερα οι πνευματικές – δημιουργούν ένα άλλο «πνευματικό» εμπόριο, που συνιστά μια συναλλαγή διαφορετικής ποιότητας.\nΜπορεί, λοιπόν, το ελληνικό αλφάβητο να έχει πάνω του στοιχεία φοινικικής ταυτότητας, όμως εμείς με τη σειρά μας κάναμε κάτι άλλο πολύ πιο σημαντικό. Χαρίσαμε ή, καλύτερα, δώσαμε αλφάβητο στη δυτική Ευρώπη.\nΗ ιστορία είναι γνωστή: Έλληνες άποικοι που πήγαν στην κάτω Ιταλία γνώρισαν στη χώρα υποδοχής το χαλκιδικό αλφάβητο, αυτό που μόνο είχε το γράμμα χ ως ξ. Από αυτό το αλφάβητο είναι τα σημερινά ευρωπαϊκά – λατινογενή αλφάβητα. (Ο Γ. Χατζηδάκις υποστήριξε ότι από Έλληνες αποίκους που ονομάζονταν Γραικοί, προήλθε το λατινικό Graecus, το Graecia και από αυτά τα νεότερα Grèce, Greece κλπ.).\nΣήμερα, όμως, λένε πολλοί, η ελληνική γλώσσα, παρ’ όλη την οικουμενική της διάσταση, διατρέχει θανάσιμους κινδύνους. Φαντάζει υπερβολικό; Ενδεχομένως. Κίνδυνοι, πάντως, υπάρχουν και απειλούν, λιγότερο ή περισσότερο, τη γλωσσική μας υπόσταση.\nΕίναι ορατοί αυτοί οι κίνδυνοι; όντως μας απειλούν; είναι αντιμετωπίσιμοι; Ας τους δούμε έναν έναν:\nΞύπνησε πρόσφατα μια παλιά ιστορία (ξεκίνησε πρόσφατα από την Κύπρο): η ορθογραφική απλοποίηση της ελληνικής γλώσσας. Να κρατήσουμε, λ.χ., μόνο το γράμμα –ι– και να καταργήσουμε όλους τους άλλους φωνητικά ισοδύναμους φθόγγους (π.χ. ει, οι), οπότε το ρήμα λείπει θα γραφόταν «λίπι». Αστεία πράγματα! Καινούριο, τάχα μου, κρασί από παλιό βαρέλι!\nΚάποιοι άλλοι μιλάνε για λατινοποίηση της ελληνικής γλώσσας. Να αποδίδουμε δηλαδή τη φωνητική των ελληνικών λέξεων με λατινικούς χαρακτήρες (για φαντασθείτε την ωραία ελληνική λέξη αγάπη να τη γράφετε agapi). Σε αυτή την τάση οφείλονται τα λεγόμενα greeklish, που σήμερα πάνε να κυριαρχήσουν στην ηλεκτρονική γραφή των νέων παιδιών.\nΗ σύγχρονη εξαπλωτική δυναμική της αγγλικής γλώσσας είναι ένας σοβαρός κίνδυνος. Πάει να γίνει μόδα ή ένδειξη για το πόσο φτωχά είναι τα ελληνικά μας, όταν μιλάμε με ένα μικτό αγγλο – ελληνικό λεξιλόγιο.\nΗ μεγαλύτερη όμως απειλή προέρχεται από μας τους ίδιους και, κυρίως, από τη νέα γενιά. Τα νέα παιδιά είναι αυτά που σήμερα μιλούν μια δική τους γλώσσα, έναν περίεργο νεανικό γλωσσικό κώδικα: ή φθείρουν ανεπανόρθωτα τις λέξεις ή τις ακρωτηριάζουν (πολύ προχώ ο τάδε) ή τις ανασημασιολογούν επικίνδυνα (το Σαββατόβραδο περάσαμε τζάμι – Τα έφτυσε ο υπολογιστής μου).\nΑυτά όλα, ναι, υποσκάπτουν τη γλώσσα, τη φθείρουν, τη γεμίζουν πληγές, θαμπώνουν κυριολεκτικά τη στιλπνότητα των λέξεων. Το πράγμα, βέβαια, ως νεανική μόδα έχει την ερμηνεία του, αλλά δεν είναι ίσως του παρόντος να επιμείνουμε περισσότερο.\nΔε χρειάζεται, πάντως, να κυριαρχήσουν μέσα μας δύσθυμες σκέψεις και γκρίζες στιγμές. Η ελληνική γλώσσα, μέσα στην πολύχρονη περιπέτειά της, έχει δείξει τις αντοχές της, την αμυντική της ρώμη και την αναγεννητική της δυναμική. Αυτή, ακριβώς, η εσωγλωσσική ευρωστία της ελληνικής λαλιάς φαίνεται, στίλβουσα και λάμπουσα, στην όμορφή μας ποίηση και στη γνήσια πεζογραφία μας.\nΗ οπτική βίωση των κειμένων: μια καινοτόμος μέθοδος προσέγγισης\n20/04/2012 Admin\tΣχολιάστε\nΗ ανάγνωση ενός ποιητικού κειμένου είναι το πρώτο βήμα για την κατανόησή του. Είναι η πρώτη, χρονικά, πρόσληψη της ποιητικής γραφής. Πρόκειται, φυσικά, για μια πρωτοβάθμια ακουστική απόλαυση. Ως συνολική, όμως, διαδικασία, η αναγνωστική πράξη συνιστά αυτόνομο γεγονός. Αποτελεί προϋπόθεση για να λειτουργήσει το γεγονός της απόλαυσης του ποιητικού κειμένου. Είναι, ακριβώς, η απόλαυση που μας προσφέρει το πρώτο άκουσμα ενός ποιητικού κειμένου…\nΟ κάθε άνθρωπος δεν είναι πάντα εύκολο να λειτουργήσει ως αυτόνομος και αυτοδύναμος αναγνώστης. Για να φτάσει σε ένα επίπεδο αναγνωστικής επάρκειας, πρέπει υποχρεωτικά να περάσει πρώτα από ένα άλλο στάδιο: να μάθει και να κατακτήσει την τέχνη και την τεχνική της ανάγνωσης…\nΜια τεχνική σταδιακής μύησης στους αναγνωστικούς τρόπους, είναι αυτό που εδώ το ονομάζουμε “οπτική βίωση” του ποιητικού κειμένου. Πρόκειται για ένα είδος και μια μορφή πρωτοβάθμιας και “εξωτερικής” ανίχνευσης της ποιητικής γραφής. Αυτή η πρωτοβάθμια ανίχνευση αποσκοπεί στο να επισημάνει ο αναγνώστης οτιδήποτε υποπίπτει άμεσα στην όρασή του…\nΓια να φανεί, όμως, πληρέστερα και εμπράγματα η όλη διαδικασία της “οπτικής” βίωσης, είναι αναγκαίο ένα συγκεκριμένο παράδειγμα. Το κείμενο που ακολουθεί, είναι παρμένο από τους Προσανατολισμούς του Οδυσσέα Ελύτη και καταδείχνει τι ακριβώς είναι ο γεωμετρημένος ποιητικός λόγος…\nποίησηΕλύτηςκατανόηση θέματοςλογοτεχνίανέα ελληνικά\n29/02/2012 Admin\t1 Σχόλιο\nΟΡΘΟΓΡΑΦΙΑΣ: Δεν μπορώ να στέλνω mail με ορθογραφικά λάθη και στα greeklish δεν υπάρχει «ανορθογραφία», τα οποία εννοείται τα διορθώνω στα mailμε τα ελληνικά, αλλά απαιτεί και αυτό το χρόνο του…\nΗ παραγωγή λόγου στο Λύκειο\n25/01/2012 Admin\tΣχολιάστε\nΤα διάφορα θέματα των ερευνητικών εργασιών εντάσσονται, όπως είναι γνωστό, σε συγκεκριμένους θεματικούς κύκλους. Αυτονόητο ότι οι κύκλοι αυτοί δε χωρίζονται μεταξύ τους με τρόπο στεγανό. Τέμνονται και αλληλοσχετίζονται. Παράλληλα, παρουσιάζουν ιδιαίτερα μεγάλο εύρος, για να μπορούν να περιέχουν ποικίλα θέματα. Το παρακάτω θέμα που έχουμε επιλέξει, πρωτογενώς εντάσσεται στην Παραγωγή λόγου. Διευρυνόμενο, όμως, αποκτά χαρακτήρα ερευνητικής εργασίας. Και στις δύο περιπτώσεις, ο στόχος μας παραμένει ίδιος: να δείξουμε δηλαδή γενικά τη μεθοδολογία προσέγγισης.\nΑς υποθέσουμε ότι σε μια λυκειακή τάξη τίθεται ως θέμα για ανάπτυξη το εξής:\nΗ καθημερινή εργασία τι είναι για σας;\nΜια μορφή λύτρωσης, ένας δηλαδή τρόπος να «ξεχνά» κανείς τα πιεστικά προβλήματά του της καθημερινότητας;\nΈνα μέσο για να αναδείξει κανείς την προσωπικότητά του και να καταστεί παραγωγικός για το κοινωνικό σύνολο;\nΜια μορφή καθημερινής δουλείας, σκλαβιάς δηλαδή, στην οποία όλοι μας από ανάγκη υποτασσόμεθα;\nΜέσα σε αυτό το πλαίσιο, τι απόψεις μπορούν να αναπτυχθούν;\nπαραγωγή λόγουυλικόΛύκειοκατανόηση θέματοςνέα ελληνικά


Ως 5.50 στα μακροχρόνια του Mundobasket\nΜποζιονέλος | 30 Αυγ 2019 03:39\nΑναλογιζόμουν αργά χθες, εκείνη τη σεζόν που είχαμε Παναθηναϊκό, Ολυμπιακό και ΑΕΚ ταυτόχρονα στους ομίλους του Champions League.\nΉ, το UEFA της 2008-07 με Παναθηναϊκό, ΑΕΚ, Λάρισα, Αρη και Πανιώνιο, πέντε ομάδες ταυτόχρονα στους ομίλους! ΟΚ, το σύστημα διεξαγωγής άλλαξε αλλά δεν παύει να μιλάμε για αποτυχίες. Ειδικά του ΠΑΟΚ, με τη Σλόβαν που ήταν, κακά τα ψέματα, του χεριού του, απέτυχε, τι να λέμε.\nΗ δε ΑΕΚ, έδειξε ότι το ρόστερ κακό δεν είναι, έναν καλό κουμανταδόρο θέλει, αν αυτός είναι ο Γκουστάβο Πογέτ, στην κρίση σας…\nΣτοιχηματικά πάντως κύλησε πρίμα το ματσάκι της Τούμπας. Και σκόραρε ο Λημνιός (5.20 παρακαλώ) και έβαλε τρία γκολ ο ΠΑΟΚ (2.75), είχα έμπνευση ομολογώ…\nΑντίθετα, η Αλκμααρ θυμήθηκε στην… παράταση να τα βάλει με την Αντβέρπ, το Στρασβούργο κατέρρευσε μετά το αυτογκόλ (και παρά το αριθμητικό πλεονέκτημα για λίγη ώρα) και η Ζόρια το πάλεψε αλλά έως εκεί.\nΣτήλη… μασωνική σήμερα.\nΕτυμολογικά στέκει λοιπόν το Mundobasket ως όρος για το προσεχές τουρνουά στην Κίνα, το Παγκόσμιο Κύπελλο μπάσκετ στη 18η… έκδοσή του. Όσο κι αν το εν λόγω τουρνουά δεν έχει την αίγλη του αντίστοιχου ποδοσφαιρικού, κυρίως ελέω των αποφάσεων της FIBA για τις διοργανώτριες, τους τρόπους διεξαγωγής κλπ. Ενδεικτικό ότι το επόμενο, το 2023 θα συνδιοργανωθεί από… Ιαπωνία, Φιλιππίνες και Ινδονησία (ό,τι να ‘ναι).\nΕκ των 18, τρία έχουν (και ακολουθεί τέταρτο) επί ασιατικού εδάφους και δέκα σε νότια και βόρεια Αμερική, έως Πουέρτο Ρίκο και Κολομβία είχαν γίνει οικοδεσπότες. Τι λείπει αισθητά; Μα η Ευρώπη φυσικά, ο χώρος που θα μπορούσε να αυξήσει εμπορικά το τουρνουά: κάτι που έγινε και το ’10 και στην Τουρκία και το ’14 στην Ισπανία. Η Γιουγκοσλαβία το ’70, η Ισπανία το ’86 και η χώρα μας το ’98 ήταν τα άλλα ευρωπαϊκά μιας διοργάνωσης που, κατά τα ψέματα, άλλαξε ριζικά από το 1994 και τον Καναδά.\nΚαι τι άλλαξε; Μα φυσικά η άρση απαγόρευσης της συμμετοχής των παικτών του ΝΒΑ, με την Team USA να κατακτά έκτοτε τέσσερα από τα έξι τρόπαια: το 2002 (με ρόστερ δίχως μεγάλους σταρ) ηττήθηκε από την Αργεντινή στον προημιτελικό όμιλο και το 2006 απέτυχε ελέω της ήττας από την Εθνική μας στον ημιτελικό της Σαϊτάμα.\nΜ’ αυτά και μ’ αυτά, τα 18 τρόπαια μοιράστηκαν σε έξι χώρες: από πέντε έχουν οι ΗΠΑ και η Γιουγκοσλαβία (νυν Σερβία), τρία η Σοβιετική Ενωση (νυν Ρωσία), δύο η Βραζιλία κι από ένα η Αργεντινή και η Ισπανία ενώ δις η Ρωσία και από μία φορά η Ελλάδα, η Σερβία και η Τουρκία ήταν στον τελικό, δίχως να τα καταφέρουν.\nΗ ληξιαρχική πράξη της… γέννησης του θεσμού υπεγράφη το 1948 στο Λονδίνο, όπου με την ευκαιρία των Ολυμπιακών Αγώνων λάμβανε χώρα το συνέδριο της FIBA και η πρώτη… απόπειρα ανατέθηκε στην Αργεντινή για το 1950, χώρα που ήταν η πλέον πρόθυμη να αναλάβει το οικονομικό κόστος του εγχειρήματος. Εκτοτε, κυρίως λόγω της καταστροφής που είχε αφήσει ο Β’ Παγκόσμιος Πόλεμος αλλά και του «Ψυχρού Πολέμου» μεταξύ αμερικανόφιλων και κομμουνιστικών χωρών, μόλις το ’70, στη Γιουγκοσλαβία, το τουρνουά φιλοξενήθηκε για πρώτη φορά στην Ευρώπη μόλις το 1967.\nΜατιές στις 32 φιναλίστ\nΜια… τζούρα από τις συμμετέχουσες, περισσότερα μπορείτε να δείτε στο αφιέρωμα που έκανε, σε τέσσερα μέρη, στο Mundobasket 2019 ο Γιάννης Ψαράκης.\nΘυμίζω το σύστημα διεξαγωγής: 32 ομάδες χωρισμένες σε οκτώ ομίλους των τεσσάρων. Στην επόμενη φάση προκρίνονται οι πρώτες δύο των ομίλων, σχηματίζουν τέσσερις νέους ομίλους στους οποίους μεταφέρουν όλα τα αποτελέσματα της α’ φάσης. Οι ομάδες που ήταν στον ίδιο όμιλο στην α’ φάση δεν ξαναπαίζουν μαζί. Στα προημιτελικά προκρίνονται οι δύο πρώτοι των τεσσάρων νέων ομίλων και κατόπιν αρχίζουν τα νοκ άουτ αγώνες ως τον τελικό.\n🇨🇳🇨🇮🇵🇱🇻🇪 Η οικοδέσποινα Κίνα έπεσε σε όμιλο με Ακτή Ελεφαντοστού, Πολωνία και Βενεζουέλα, άρα… στα μαλακά. Η Κίνα μετέχει για ένατη φορά σε Mundobasket, ουδέποτε μπήκε στην 8άδα αλλά για φέτος εκεί είναι ο στόχος της με σταρ τον 32χρονο σέντερ Γιανλιάν Γι, με χρόνια εμπειρία στο ΝΒΑ και νυν παίκτης των Γκουανγκντόνγκ Τάιγκερς. Κατά τα λοιπά οι Πολωνοί του Αμερικανού Μάικ Τέιλορ και οι Ιβοριανοί δεν έχουν να επιδείξουν κάτι ενώ η Βενεζουέλα στηρίζεται σε όσους το ’15… τρέλαναν κόσμο κατακτώντας το Παναμερικανικό Πρωτάθλημα στο Μεξικό (νικώντας την πανίσχυρη Αργεντινή στον τελικό).\n🦊 Κίνα και Πολωνία πληρώνουν 1.15 και 1.18 για πρόκριση, αυτό το 3,5άρι της Βενεζουέλας κάτι μου κάνει… Απλή αναφορά βέβαια, δεν έχω καλή τους εικόνα.\n🇷🇺🇦🇷🇰🇷🇳🇬 Η πρωταθλήτρια Κόσμου το ’50 και φιναλίστ το ’02, Αργεντινή, έπεσε σε όμιλο μαζί με τη Ρωσία, η οποία δεν έχει διακριθεί στο τουρνουά από τις δεύτερες θέσεις του ’94 και το ’98. Τεράστια η απώλεια του Σβεντ βεβαίως για την ομάδα του Σερχέι Μπαζάρεβιτς, επίσης εκτός επίσης και οι Μοζγκόφ, Κουλάγκιν και Κβοστόφ και… ξέμεινε με τον 33χρονο Φριτζόν και τον 32χρονο Βοροντσέβιτς. Η δε «αλμπισελέστε» συνεχίζει με ηγέτη τον Λουίς Σκόλα στα… 39 του, αλλά και Καμπάσο και Λαπροβίτολα στους κοντούς και Γκαρίνο, Βιλντόσα της Μπασκόνια στους ψηλούς. Οι Ασιάτες πάνε για τουρισμό ενώ οι Νιγηριανοί δεν είναι αμελητέοι ως… ποσότητα αφού ο Αλεξάντερ Νβόρα κάλεσε το φόργουορντ Αλ Αμινού των Μπλέιζερς, τον γκαρντ Οκόγιε (πήγε στους Τίμπεργουλβς) και τον γνώριμο μας από τη Φενέρ, Ουντό.\n🦊 Στις αποδόσεις είναι πάντως στο 1.55 να προκριθεί η Νιγηρία και στο 1.80 η Ρωσία (έναντι… 1.11 της Αργεντινής). Ξέρουν κάτι; Διαφωνώ με τις τιμές πάντως.\n🇪🇸🇮🇷🇵🇷🇹🇳 Στον 3ο όμιλο η κορυφαία ευρωπαϊκή ομάδα την τελευταία 20ετία, Ισπανία, έπεσε μαζί με Ιράν, Πουέρτο Ρίκο και Τυνησία. Δεν υπάρχουν Ναβάρο και Πάου Γκασόλ αλλά ο Ρούντι της Ρεάλ, ο Μαρκ Γκασόλ των Ράπτορς και οι Κλαβέρ, Ρίμπας και Γιουλ δηλώνουν παρόντες για τον Σέρτζιο Σκαριόλο. Στο Ιράν του Μεχράν ξεχωρίζουν τα… 218 εκατοστά του 34χρονου άλλοτε ΝΒΑer Χαμέντ Χανταντί, η Τυνησία του Πορτογάλου Μάριο Πάλμα στηρίζεται στον 33χρονο Σαλάχ Μεζρί των Μάβερικς και το Πουέρτο Ρίκο σε μερικούς νατουραλιζέσυν τον Ραντουάν Σλιμανέ που «πάτησε» τα 39…\n🦊 Αν αξίζει κάτι είναι να βρεις… τη 2η του γκρουπ: Πουέρτο Ρίκο (2.50), Τυνησία και Ιράν (από 3.00) οι αποδόσεις. Πίστη στον Μεζρί, τι λέτε; Καλούτσικη ομάδα βλέπω να έχουν οι Τυνήσιοι…\n🇮🇹🇷🇸🇦🇴🇵🇭 Ιταλία και Σερβία έπεσαν στον 4ο όμιλο, μαζί με Αγκόλα και Φιλιππίνες.Οι «πλάβι», παρά την ατυχία με τον τραυματισμό του Τεόντοσιτς σε φιλικό, είναι μια ομάδα γεμάτη σταρ: από τον σέντερ Γιόκιτς των Νάγκετς ως τον ικανότατο Μαριάνοβιτς των Μάβερικς και τον «μπομπέρ» Μπογκντάνοβιτς των Κινγκς ως τους Μπιέλιτσα των Κινγκς και Μιλουτίνοφ. Ποιος θα τους σταματήσει; Στην Ιταλία έδωσαν τα ηνία στον Ρομέο Σακέτι μετά την αποτυχία του Ετόρε Μεσίνα, από τους NBAers θα λείψει μόνο ο Μέλι ενώ οι Γκαλινάρι των Θάντερ και Ντατόμε έχασαν σχεδόν όλη την προετοιμασία, παρών βέβαια ο Μπελινέλι των Σπερς που θα ηγηθεί των «ατζούρι». Αλήθεια, Αγκολέζοι και Φιλιππινέζοι παίζουν μπάσκετ; Μόνο τον Γιανίκ Μορέιρα (στον ΠΑΟΚ) θυμάμαι και τον NBAer Αντρέι Μπλατς που… φιλιππινίστηκε.\n🦊 Τίποτε προς αναφορά, δεδομένη η πρόκριση Σέρβων και Ιταλών.\n🇺🇸🇹🇷🇨🇿🇯🇵 Oι ΗΠΑ έπεσαν με Τουρκία, Τσεχία και Ιαπωνία. Για τους Αμερικανούς τι να πρωτοπείς; Γνωστό το στόρι, ούτε ΛεΜπρον, ούτε Χάρντεν, ούτε Ντέιβις, ούτε Κάρι, ούτε εντέλει ο Κούζμα των Λέικερς αλλά η εμπειρία του Γκρεγκ Πόποβιτς μετράει και, στο κάτω κάτω, για NBAers μιλάμε. Φαβορί μεν, όχι ακλόνητο δε… Οι Τούρκοι του Ουφούκ Σαρίτσα στο πέμπτο συνεχόμενο… Μουντιάλ τους, με κορυφαία θέση φυσικά την ήττα από τις ΗΠΑ στον τελικό το ’10 ως διοργανωτές, πλην του (ανεπιθύμητου στο καθεστώς) Καντέρ έχει όλους τους άλλους NBAers: Κορκμάζ (76ers), Οσμάν (Καβς) και Ιλιάσοβα (Μπακς) καθώς και τον… τουρκοποιημένο Ουίλμπεκιν της Μακάμπι. Πέμπτη παρουσία και για την Ιαπωνία, σε καμία δεν διακρίθηκε, πρώτη φορά παρούσα ως ανεξάρτητο κράτος η Τσεχία.\n🦊 Αμερικανοί και Τούρκοι θα περάσουν, τίποτε άξιο μνείας.\n🇬🇷🇧🇷🇳🇿🇲🇪 Η Εθνική μας θα αντιμετωπίσει στον όμιλο της πρώτης φάσης της Νέα Ζηλανδία, το Μαυροβούνιο και τη Βραζιλία και, κακά τα ψέματα, είναι του… χεριού της να κάνει το 3/3. Κυριότερος αντίπαλος, βεβαίως, τα… γεροντοπαλίκαρα από τη χώρα της σάμπα. ΟΚ, δεν υπάρχει πια… Οσκαρ Σμιντ αλλά οι διάδοχοί του είναι άξιοι μεν, κοντά στα 40 δε: 36άρηδες ο φόργουορντ Ουέρτας της Τενερίφης, 39 ο γκαρντ Γκαρσία της Μίνας, 36άρηδες ο Βαρεζάο (σ.σ. και ουχί Βαρεχάο, ως καθιερώθηκε λανθασμένα) της Φλαμένγκο και ο Μπαρμπόσα της Μίνας, 35 ο Μαρκίνιος της «Φλα». Μεγαλύτερο… όπλο των Βραζιλιάνων η πονηριά του πάγκου αφού τους καθοδηγεί αδερφός του αείμνηστου Ντράζεν, Ατσα Πέτροβιτς, που περιμένει πολλά και από τους ΝΒΑers Φελίσιο των Μπουλς και Καμπόκλο των Γκρίζλις.\nΟι Νεοζηλανδοί το 2002 είχαν… τρελάνει κόσμο καταλαμβάνοντας την 4η θέση αλλά δεν έχουν τον σέντερ Ανταμς των Θάντερ, ούτε τον φόργουορντ των Μπρίσμπεϊν Μπούλετς και MVP του πρωταθλήματος, Βουκόνα. Το δε Μαυροβούνιο, με την πρόκρισή του στην τελική φάση του Mundobasket (αφήνοντας μάλιστα εκτός τη Λετονία) έγραψε ιστορία, έργο Ζβέζνταν Μίτροβιτς η παρουσία και παρών ο μοναδικός του ΝΒΑer, Βούτσεβιτς των Μάτζικ.\nΟσο για… εμάς; Δεν έχουμε πάρει μετάλλιο από το χάλκινο στο Eurobasket του 2009 στην Πολωνία, έχουμε τον καλύτερο παίκτη στον κόσμο (Γιάννη Αντετοκούνμπο), έχουμε Νικ Καλάθη πιο ώριμο από ποτέ, Κώστα Σλούκα διψασμένο να προλάβει, Γιάννη Μπουρούση και Γιώργο Παπαγιάννη στους ψηλούς, Κώστα Παπανικολάου και Γιάννη Παπαπέτρου για σκοράρισμα και Θανάση Αντετοκούνμπο για ενέργεια. ΟΚ, στο σουτ έχουμε πρόβλημα. Φαίνεται. Αλλά ας δούμε πώς θα τσουλήσει το πράμα…\n🦊 Ομολογώ ότι φοβάμαι πολύ το ματς με τους Βραζιλιάνους, και από… παλιά μας έβαζαν δύσκολα. Να τους δούμε όμως, στο 1.50 οι Βραζιλιάνοι για πρόκριση και στο 2.80 οι Μαυροβούνιοι, απλή αναφορά.\n🇫🇷🇩🇪🇩🇴🇯🇴 Γαλλία και Γερμανία είναι τα αδιαφιλονίκητα φαβορί του ομίλου, τον οποίο συμπληρώνουν Δομινικανή Δημοκρατία, και Ιορδανία. Οι Γάλλοι δεν έχουν πάρει ποτέ… μουντιαλικό τρόπαιο, έρχονται όμως από το καλύτερο πλασάρισμα στην ιστορία τους (3η θέση το ’14 στην Ισπανία με σταρ τον Τόνι Πάρκερ). Εχασαν με τραυματισμούς τον βασικό πλέι μέικερ Ερτέλ της Μπάρτσα και τον τριποντάκια Μοερμάν της Εφές αλλά η ομάδα του Βενσάν Κολέ έχει τρόπους να καλύψει τα κενά, με σταρ τον Νάντο ντε Κολό της Φενέρ, την αμυντικάρα ονόματι Γκομπέρ των Τζαζ και τον πολύπειρο Μπατούμ των Χόρνετς. Οι Γερμανοί του Χένρικ Ρεντλ έχουν καρέ παικτών από το ΝΒΑ (Μπόνγκα των Ουίζαρντς, Τάις των Σέλτικς, Σρέντερ των Θάντερ και Κλέμπερ των Μάβερικς) καθώς και έμπειρο Βόιτμαν της ΤΣΣΚΑ ωστόσο δεν υπάρχει… νέος Νοβίτσκι. Η Στη Δομινικανή Δημοκρατία είδε τους NBAers Χόρφορντ (πήγε στους 76ers) και Τάουνς των Τίμπεργουλβς να αρνούνται την παρουσία ενώ στην Ιορδανία μόνος γνωστός είναι ο Αχμέτ Ντουβερίογλου της Φενέρ.\n🦊 Γαλλία και Γερμανία, 1.15 πληρώνουν μαζί για πρόκριση. Πάμε παρακάτω.\n🇨🇦🇸🇳🇱🇹🇦🇺 Οι Καναδοί του Νικ Νερς έπαθαν… ΗΠΑ καθώς αποδεκατίστηκαν από τις αποσύρσεις στις κλήσεις και ελάχιστοι απέμειναν, όπως οι άλλοτε «ερυθρόλευκοι» Μπερτς, Ουίλτζερ και ο Πάνγκος της Μπάρτσα. Η Λιθουανία, μετά την απόσχισή της από την ΕΣΣΔ, έχει λάβει μέρος σε τέσσερα από τα πέντε Mundobasket και ήταν τουλάχιστον στην 8άδα και ο Νταΐνιους Αντομάιτις δεν έχει απουσίες πλην του σέντερ Μοτιεγιούνας (ήταν στους Σπερς, έκλεισε στους Σαγκάη Σπαρκς): από τους ΝΒΑερς Βαλαντσιούνας (Γκρίζλις) και Σαμπόνις (Πέισερς) έως Ματσιούλις, Γκριγκόνις, Γιανκούνας, Λεκαβίτσιους και Κουζμίνσκας. Και η Σενεγάλη όμως είδε γνωστούς διεθνείς να της γυρίζουν την πλάτη, όπως ο πανύψηλος Φολ των Σέλτικς, ο Χάνα της Γκραν Κανάρια ο και ο Ντιένγκ των Τίμπεργουλβς, όπως και η Αυστραλία του Αντρέι Λεμάνις που δεν θα έχει τον Σίμονς των 76ers. Ωστόσο ο σκόρερ Μιλς των Σπερς, ο σέντερ Μπέινς των Σέλτικς και ο πλέι μέικερ Ντελαβεντόβα των Καβς φτιάχνουν μια άκρως ανταγωνιστική ομάδα.\n🦊 Αμφίρροπος ο όμιλος, ήδη διορθώθηκαν οι τιμές, στο 1.20 για πρόκριση η Λιθουανία και στο 1.18 η Αυστραλία. Λογικό.\nΣενάρια, σταυρώματα και μετάλλια…\n🦊🏀 Ο 2ος όμιλος πέφτει στη β’ φάση με τον 1ο, ιδεατά η Αργεντινή θα είναι η μια της 8άδας (ψίχουλα δίνει, 1.35) και… μια εκ των Κίνας, Βενεζουέλας, Νιγηρίας ή Ρωσίας η άλλη. Ισως οι τιμές αδικούν τους Ρώσους, ίσως πάλι τους… υπερεκτιμώ. Πάντως το 3.30 για να μπουν στην 8άδα αδιάφορο δεν σε αφήνει.\n🦊🏀 Ερώτημα του τουρνουά η Ιταλία, απίθανο να μπει στην 8άδα αφού στη β’ φάση, μαζί με τους Σέρβους, θα πέσουν με την Ισπανία. Από… ένα κάτι πληρώνουν για προημιτελικά «πλάβι» και «ρόχος», 5άρι οι «ατζούρι». Just saying, δεν το βλέπω πάντως…\n🦊🏀 Ελλάδα και, ας πούμε, Βραζιλία, πέφτουν σε ΗΠΑ και Τουρκία για δύο εισιτήρια για την 8άδα. Το ιδανικό σενάριο να περάσουν ο Αντετοκούνμπο και τα φιλαράκια του από την άλλη όχθη του Ατλαντικού, δίχως πάντως να υποτιμώ τους Τούρκους.\n🦊🏀 Η λογική ορίζει γκρουπ με Λιθουανία (2.00), Αυστραλία (1.70), Γαλλία (1.40) και Γερμανία (5.00), σε παρένθεση τι πληρώνουν για 8άδα. Λογικό, αν και έχω την αίσθηση ότι η Λιθουανία μπορεί να αφήσει έξω τους Αυστραλούς, με τυχόν νίκη από τον α’ γύρο.\n🦊🏀 Από εκεί και πέρα… no mistakes. Αν βγουν τα παραπάνω, οδεύουμε για τους εξής προημιτελικούς: Αργεντινή – Ισπανία, ΗΠΑ - Λιθουανία και Σερβία – Ρωσία, Γαλλία – Ελλάδα. Αρα ημιτελικά, χμ, Αργεντινή – ΗΠΑ και Σερβία – Ελλάδα, ξέρω ‘γω…\nΑστάθμητος παράγοντας πώς θα εμφανιστούν οι ΗΠΑ και οι Αργεντινοί, αν τυχόν δεν είναι πρώτες στη β’ φάση των ομίλων τότε το bracket γίνεται άνω κάτω.\nAnyway, νομίζω ότι για μετάλλιο είμαστε ικανοί, δέκα χρόνια μετά το τελευταίο. Με την ευχή μας, και τον οβολό μας πλέον, η «επίσημη αγαπημένη». Και ένα respect για την ομάδα που έχουν οι Σέρβοι, ίσως ζήσουν τη δική τους… Σαϊτάμα…\nVirtubozo 🦊 με… χηνάρια\nΚαι μια funbetιά, ποδοσφαιρική, για απόψε.\n🇩🇪 Τρία χρόνια είναι στην Bundesliga η Λειψία, ισάριθμες νίκες έχει κάνει στο Μένχενγκλαντμπαχ. Εχει κι αυτό τη σημασία του (και, συνολικά, 4-2-0 ανεξαρτήτως έδρας). Η Μπορούσια νίκησε στο Μάιντζ, χωρίς να είναι εντυπωσιακή, η Λειψία εξίσου υπέταξε την Αϊντραχτ.\n🇷🇺 11-4-8 η συνολική παράδοση για Κρίλια και Ντινάμο Μόσχας στη Σαμάρα, μόνο ένας άσος (πέρυσι) στα τελευταία τέσσερα. Χωρίς τον στόπερ Μπούρλακ και με αμφίβολους τον μπακ Κομπάροφ και τον χαφ Γκατσκάν οι γηπεδούχοι, ασταθείς όπως και οι Μοσχοβίτες.\n🇮🇹 13-2-5 η συνολική παράδοση στο «Ντα’ Αρα» για την Μπολόνια με τη ΣΠΑΛ, άκρως εντυπωσιακό ότι έχει να εμφανιστεί ισοπαλία από τον Μάρτη του 1956 (!), έκτοτε 8-0-6. Τοπικό ντερμπάκι στην Εμίλια-Ρομάνια το ματς, από βαθμό με τη Βερόνα έρχονται οι «ροσομπλού», από in extremis ήττα από την Αταλάντα η ΣΠΑΛ.\n🦊 Όχι ότι είμαι fan των ισοπαλιών αλλά, ένα συστηματάκι για απόψε, έπεσε…\nOutright, Mundobasket 2019 🏀\n➡ Νικήτρια 8ου ομίλου: Λιθουανία (2.60, Betshop)\n➡ Στα προημιτελικά: Ρωσία (3.30, Stoiximan)\n➡ Στα προημιτελικά: Λιθουανία (2.00, Bwin)\n➡ Να πάρει μετάλλιο: Ελλάδα (2.50, Novibet)\nOutright fun bets, Mundobasket 2019 🏀\n➡ Πρόκριση στη β’ φάση: Τυνησία (3.00, Stoiximan)\n➡ Στα ημιτελικά: Αργεντινή (5.50, Bwin)\n➡ Κατάκτηση: Σερβία (4.50, Netbet)\nΣύστημα 2-3 ⚽ 🇷🇺 🇩🇪 🇮🇹\n➡ 20:00 Κρίλια – Ντινάμο Μόσχας: Χ (3.20, Stoiximan)\n➡ 21:30 Γκλάντμπαχ – Λειψία: Χ (3.90, Stoiximan)\n➡ 21:45 Μπολόνια – ΣΠΑΛ: Χ (3.45, Stoiximan)


Κατηγορίες για απάτη και υπεξαίρεση κατά των Μπλάτερ και Πλατινί | Athens Voice\nΚατηγορίες για απάτη και υπεξαίρεση κατά των Μπλάτερ και Πλατινί\nMισέλ Πλατίνι και Ζεπ Μπλάτερ © Getty Images/Ideal Images\nΓια παράνομη πληρωμή 2 εκατ. ελβετικών φράγκων (2,19 εκατ. δολαρίων).\nΟ πρώην πρόεδρος της FIFA και ο πρώην πρόεδρος της UEFA κατηγορούνται από τις ελβετικές Αρχές για απάτη, υπεξαίρεση, κακοδιαχείριση και πλαστογραφία εγγράφου.\nΟι πρώην αξιωματούχοι της FIFA Ζεπ Μπλάτερ και ο Μισέλ Πλατινί θα καθίσουν στο εδώλιο σε δικαστήριο της Ελβετίας τους επόμενους μήνες, αντιμετωπίζοντας κατηγορίες για απάτη, υπεξαίρεση και πλαστογραφία, εξαιτίας μιας πληρωμής 2.000.000 ελβετικών φράγκων.\nΗ υπόθεση άνοιξε τον Σεπτέμβριο του 2015, όμως αμφότεροι οι παράγοντες αρνήθηκαν οποιαδήποτε ενοχή, υποστηρίζοντας ότι για όλες τις συναλλαγές τους υπήρχε προφορική συμφωνία. Παρ' όλα αυτά, εξωθήθηκαν σε απομάκρυνση από τις προεδρικές θέσεις τους, όπως και πολλά ανώτατα διοικητικά στελέχη των δύο ποδοσφαιρικών ομοσπονδιών.


TO TEST ΤΗΣ ΕΒΔΟΜΑΔΑΣ: HUAWEI MATE 20 PRO – Photonet: για το φωτογράφο και τη φωτογραφία\nTO TEST ΤΗΣ ΕΒΔΟΜΑΔΑΣ: HUAWEI MATE 20 PRO\nH νέα μεγάλη δωρεάν προσφορά του Photonet συνεχίζεται: μετά τις Canon EOS 90D, Nikon Ζ6, Fujifilm X-Pro3, Sony α7 III, Panasonic Lumix S1H, Huawei nova 5T, Sigma 105mm f/1.4 DG HSM Art, Nikon Coolpix P1000, Canon EOS M50, Panasonic Lumix DC-ΤΖ200, Nikon D850, Fujifilm X-T2, Canon EOS 250D, Νikon Z 50, Fujiflm X100V, Canon Powershot G5 X, Fujifilm X-H1, Huawei P30 Pro, Tamron 28-200mm f/2.8-5.6 Di III RXD, Sony α6400, Panasonic Lumix DC-G90, Canon Powershot G7 X Mark II, Fujifilm Χ-Ε3, Nikon AF-S Fisheye 8-15mm f/3.5-4.5E ED, ακολουθεί το προσεχές Σάββατο 20/3/21, τo Huawei Mate 20 Pro.\nΠρόκειται για ένα smartphone που θα αγαπήσει ο κάθε mobile gamer, ο κάθε tech enthusiast αλλά και ο κάθε λάτρης της mobile φωτογραφίας.\nEίναι εξοπλισμένο με …οτιδήποτε σχεδόν μπορεί να ζητήσει ένας χρήστης, είτε «αρχάριος» είτε πιο απαιτητικός. Η εντυπωσιακή οθόνη του, μεγέθους 6.39”, καταλαμβάνει το 88% της εμπρόσθιας επιφάνειας της συσκευής και σίγουρα κλέβει τις εντυπώσεις. Στα ενδότερα του κινητού βρίσκονται τα καλύτερα τεχνικά χαρακτηριστικά για να μην αφήσει κανέναν παραπονεμένο, ενώ στο πίσω μέρος κυριαρχεί η τριπλή Leica κάμερα.\nΤην επεξεργασία των δεδομένων αναλαμβάνει ο οκταπύρηνος επεξεργαστής Kirin 980 που κατασκευάζει η ίδια η εταιρία και είναι αρχιτεκτονικής 7nm. Αποτελείται από δύο επεξεργαστές χρονισμένους στα 2.6GHz, δύο στο 1.92, τύπου Cortex-A76, και άλλους τέσσερις στο 1.8GHz, τύπου Cortex-A55, για τις λιγότερο απαιτητικές εφαρμογές.\nΤα γραφικά υποστηρίζονται από το σύστημα Mali-G76 MP10. Aναφορικά με τη μνήμη RAM έχουμε δύο εκδόσεις: γι’ αυτούς που τα θέλουν όλα, υπάρχει το πακέτο με τα 8GB μνήμης RAM σε συνδυασμό με 256GB χωρητικότητας. Το δεύτερο πακέτο έχει 6GB μνήμης RAM και 128GB χωρητικότητα. Παράλληλα υπάρχει δυνατότητα αύξησης του αποθηκευτικού χώρου με χρήση καρτών τύπου Nano Memory έως 256GB.\nOι αναλογίες της οθόνης είναι 19.5:9. Το μέγεθός της είναι 6.39” με ανάλυση 2Κ+, δηλαδή 3120×1440 pixels! Ο συνδυασμός αυτός προσφέρει 538 ppi (pixel ανά ίντσα) και 88% στη σχέση σώματος – οθόνης ως προς την πρόσοψη της συσκευής. Διαθέτει πάνελ τύπου AMOLED για έντονα χρώματα και απόλυτο μαύρο.\nΑναφορικά με την κάμερα, σταθερή στη συνεργασία της με τη Leica, η Huawei συνεχίζει στο ίδιο μοτίβο με τριπλή κάμερα όπως και στο P20 Pro. Ωστόσο αυτή τη φορά έχουμε μεγάλες αλλαγές που φέρνουν σημαντικά βελτιωμένη εμπειρία αλλά και νέες επιλογές. Πιο αναλυτικά, το camera setup του Mate 20 Pro αποτελείται από τρεις έγχρωμους φακούς. Ο κύριος είναι ανάλυσης 40ΜΡ με διάφραγμα f/1.8, ο δεύτερος είναι ένας υπερευρυγώνιος ανάλυσης 20MP με διάφραγμα f/2.2, και την τριάδα συμπληρώνει ένας τηλεφακός των 8MP, με διάφραγμα f/2.4.


Φωτογραφίες που τραβήξαμε - Σελίδα 25 • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,032 μέλη και 2,416,471 μηνύματα σε 75,354 θέματα. Αυτή τη στιγμή μαζί με εσάς απολαμβάνουν το e-steki άλλα 571 άτομα.\nH Χαρά. έγραψε: στις 17:55, 28-12-10:\nΣυνημμένο Αρχείο 35539\nΣυνημμένο Αρχείο 35540\nΣυνημμένο Αρχείο 35541\nΣυνημμένο Αρχείο 35542\nΣυνημμένο Αρχείο 35543\nΣυνημμένο Αρχείο 35544\nΣυνημμένο Αρχείο 35545\nΤελευταία επεξεργασία από το χρήστη Χαρά. : 24-10-13 στις 15:39.\nH pop corn έγραψε: στις 00:55, 31-12-10:\nΠαραθέτω κι εγώ κάποιες δικές μου φωτό.\nΗ επεξεργασμένη φωτογραφία ήταν μια ανθισμένη αμυγδαλιά στην Ακρόπολη, το τρεχούμενο νερό στο Πήλιο και η γάτα που κάθεται στην πόρτα είναι από τα Αναφιώτικα κάτω από την Ακρόπολη...\nO Morelo έγραψε: στις 17:13, 02-01-11:\nΠριν λιγο απτο παραθυρο του δωματιου μου! Βροχη με ηλιο!\nH venividivici έγραψε: στις 17:18, 02-01-11:\nΤελευταία επεξεργασία από το χρήστη venividivici : 15-02-13 στις 18:34. Αιτία: διαχείριση συνημμένων\nH Isiliel Salus populi suprema lex esto έγραψε: στις 19:07, 08-01-11:\nΤις ημέρες των Χριστουγέννων πήγαμε στην παραλία της Σαλονίκης να παίξουμε με light painting.\nΤα αποτελέσματα θα ήταν καλύτερα αν είχαμε κι ένα τρίποδο (που όμως είχα αφήσει στην Αθήνα... τώρα το πήρα ), πάντως ήταν πολύ διασκεδαστικό!\nΣυνημμένο Αρχείο 35722\nΤελευταία επεξεργασία από το χρήστη Isiliel : 14-01-11 στις 22:06.\nH Oralee living, laughing and loving, έγραψε: στις 01:51, 10-01-11:\nΊσι, σου έβαλα θετική, αλλά δεν φτάνει! Απίστευτες φώτο και αδυνατώ να καταλάβω πως τις έβγαλες με την τόσο απλή κάμερα που έχεις!\nH Isiliel Salus populi suprema lex esto έγραψε: στις 03:36, 10-01-11:\nΔεν έχουν τραβηχτεί με τη μηχανή μου αυτές! Δεν έχει bulb η δική μου, που είναι απαραίτητο γι' αυτή τη δουλειά. Μάλιστα στην ουσία δεν τις έχω βγάλει όλες εγώ, αφού είμαι αυτή που ζωγράφισε το σκουλήκι και το ανθρωπάκι. Ήταν ομαδική δουλειά\nΟ jj! αυτή τη στιγμή δεν είναι συνδεδεμένος Είναι 21 ετών και επαγγέλεται Φοιτητής/τρια . Έχει γράψει 3,773 μηνύματα.\nO jj! έγραψε: στις 23:36, 10-01-11:\nIsi, το light painting γίνεται στο photoshop ή με κάποιον άλλον τρόπο τη στιγμή που βγαίνει η φωτογραφία; Αν είναι το δεύτερο, μπορείς να μας πεις πως μπορεί να επιτευχθεί, παρακαλώ;\nΠεριττό να πω ότι οι φωτογραφίες είναι πολύ ωραίες\nH Isiliel Salus populi suprema lex esto έγραψε: στις 23:41, 10-01-11:\nΔεν γίνεται στο photoshop...γίνεται με τη φωτογραφική μηχανή και μια πηγή φωτός (π.χ. έναν κοινό φακό)\nΈχω γράψει για την τεχνική σε ένα ποστ που θα βρεις εδώ: http://www.e-steki.gr/showpost.php?p...5&postcount=53\nΌ,τι άλλο θέλετε φυσικά, είμαι στη διάθεσή σας, αλλά καλύτερα να τα πούμε σε εκείνο το θέμα.\nH pop corn έγραψε: στις 00:32, 11-01-11:\nΒελτιώθηκες πολύ ομολογουμένως στις τελευταίες φωτογραφίες της παραλίας...\nH venividivici έγραψε: στις 21:22, 17-01-11:\nO Morelo έγραψε: στις 21:11, 19-01-11:\nΣτο Φάληρο,πλησιασα στο 1 μετρο καιι απο οσο ειδα πρεπει να ηταν αληθινο!εμοιαζε τουλαχιστον :P\nH maria_lulu έγραψε: στις 14:39, 22-01-11:\nH venividivici έγραψε: στις 18:33, 22-01-11:\nO Morelo έγραψε: στις 18:49, 22-01-11:\nΣημερινή βόλτα στις αθλητικες εγκαταστάσεις Φαλήρου!\nΚλειστό Γήπεδο Φαλήρου\nΨαρεύωντας στα πεντακάθαρα,κρυστάλλινα νερά του λιμανιού,το θορυκτο Αβέρωφ στο βάθος\nΤελευταία επεξεργασία από το χρήστη Morelo : 22-01-11 στις 23:27.\nO fanclubsandwich έγραψε: στις 18:09, 23-01-11:\nδεν την τράβηξα εγώ , μια φίλη μου , αλλά με αρέσει πολύ\nΤελευταία επεξεργασία από το χρήστη fanclubsandwich : 23-01-11 στις 18:23. Αιτία: τελικά η φίλη μου είναι το γκουγκλ,άτιμη ηλεκτρονική απαξίωση των διαπροσωπικών σχέσεων-το ποστ μένει μέχρι να διορθωθεί\nH grotesque_mask έγραψε: στις 14:17, 25-01-11:\nO Άγγελος έγραψε: στις 15:14, 25-01-11:\nmorelo με τι μηχανη τραβηξες τις φωτο?\nH maria_lulu έγραψε: στις 15:29, 25-01-11:\nΤα ινδικα χοιριδια. Απο κινητο\nO Morelo έγραψε: στις 17:14, 25-01-11:\nAπλή compact είναι


ΤΣΙΡΙΓΟ FM: ΤΟ 1ο ΓΥΜΝΑΣΙΟ ΑΡΓΥΡΟΥΠΟΛΗΣ ΜΑΣ ΠΑΡΟΥΣΙΑΖΕΙ ΣΤΑ ΚΥΘΗΡΑ ΤΗΝ ΠΑΡΑΣΤΑΣΗ ''ΣΕΜΠΡΕΒΙΒΑ ΤΟ ΛΟΥΛΟΥΔΙ ΤΩΝ ΚΥΘΗΡΩΝ - Η ΜΝΗΜΗ ΠΑΝΤΑ ΖΕΙ'' - ΣΑΒΒΑΤΟ 12/5\nΤΟ 1ο ΓΥΜΝΑΣΙΟ ΑΡΓΥΡΟΥΠΟΛΗΣ ΜΑΣ ΠΑΡΟΥΣΙΑΖΕΙ ΣΤΑ ΚΥΘΗΡΑ ΤΗΝ ΠΑΡΑΣΤΑΣΗ ''ΣΕΜΠΡΕΒΙΒΑ ΤΟ ΛΟΥΛΟΥΔΙ ΤΩΝ ΚΥΘΗΡΩΝ - Η ΜΝΗΜΗ ΠΑΝΤΑ ΖΕΙ'' - ΣΑΒΒΑΤΟ 12/5\nMία ξεχωριστή παραστάση δημιούργησαν και θα μας παρουσιάσουν τα παιδιά του 1ου Γυμνασίου Αργυρούπολης, το Σάββατο 12 Μαϊου, με τιτλο: Σεμπρεβίβα το λουλούδι των Κυθήρων ''Η Μνήμη πάντα ζεί'', στην αίθουσα του Κυθηραϊκού Συνδέσμου Κυθήρων.\nΠρόκειται για μια δραματοποίηση αρχειακών πηγών από την περίοδο της Ενετοκρατίας στα Κύθηρα. Η παράσταση εκτός από τα Κύθηρα θα παρουσιαστεί και στην Αργυρούπολη στις 30/5.\nΛίγες πλροφορίες για το πολιτιστικό πρόγραμμα του 1ου Γυμνασίου Αγρυρούπολης και την παράσταση:\nΗ φιλοσοφία του προγράμματος μας είναι να συνδυαστεί η μεθοδολογία της θεατρικής αγωγής με την επιστημονική έρευνα ώστε οι μαθητές μας:\n- Να γνωρίσουν μια ταραγμένη ιστορικά περίοδο του Ελληνισμού, δηλαδή την Ενετική κατοχή και την μεταβατική περίοδο μέχρι την Αγγλοκρατία.\n- Να γνωρίσουν ένα από τα ομορφότερα νησιά των Επτανήσων... τα Κύθηρα\n- Να γνωρίσουν τις πολύτιμες υπηρεσίες που προσφέρει, πανελλαδικά, η υπηρεσία των Γενικών Αρχείων του Κράτους και τα τοπικά της παραρτήματα.\n- Να εξοικειωθούν με την έρευνα επιστημονικών τεκμηρίων.\n- Να αντιληφθούν τις επιρροές και την συνέχεια της Ελληνικής γλώσσας.\n- Να διαπιστώσουν στοιχεία από τις επιστήμες της Χημείας (συντήρηση εγγράφων), Γεωγραφίας (ημερολόγιο πλοίου), Διοικητικής και Διπλωματικής Ιστορίας (έγγραφο Μπέη), Κοινωνιολογίας (παιδική θνησιμότητα), Εξωτερικών σχέσεων (Απόδημος Ελληνισμός).\n- Να εργαστούν και να βελτιώσουν τις ικανότητες τους σε ένα ομαδοσυνεργατικό πλαίσιο δημιουργικότητας και αλληλοϋποστήριξης.\nΗ μεθοδολογία μας Σεβόμενοι τα πολύτιμα ιστορικά τεκμήρια που φυλάσσονται στα Αρχεία του Κράτους η ομάδα μας προσπάθησε να χρησιμοποιήσει την ΑΥΘΕΝΤΙΚΗ ιδιωματική γλώσσα της εποχής του 18ου και 19ου αι. Ακολουθήθηκε, όπου ήταν δραματουργικά δυνατό, η πραγματική μεταγραφή των πηγών μεταξύ των οποίων: ληξιαρχικά και ενοριακά βιβλία του 1700μ.Χ., διπλωματικό έγγραφο του 1797μ.Χ., ημερολόγιο πλοίου του 1841 μ.Χ. Τα κείμενα αυτά σας τα παρουσιάζουμε με τις μικροφωτογραφίες τους παρακάτω, μετά από έγκριση της Εφορίας των Γενικών Αρχείων του Κράτους, την οποία ευχαριστούμε θερμά. Οι μαθητές δούλεψαν δημιουργικά πάνω στις μεταγγραφές αυτών των κειμένων/ ιστορικών πηγών.\nΓια να ενοποιηθεί δραματουργικά η ιστορία μας, χρησιμοποιήσαμε, το εύρημα μιας επισκέπτριας καθηγήτριας στην υπηρεσία των Αρχείων. Έτσι έχουμε την αφορμή, να εξηγήσουμε τις δράσεις και τις υπηρεσίες που προσφέρουν οι σημαντικότατοι αυτοί θεσμοί στις κοινωνίες του σήμερα. Όπου η αφήγησή μας χρησιμοποιεί την σύγχρονη ελληνική διάλεκτο, αυτό περιέχει και στοιχεία μυθοπλασίας, ενταγμένα ωστόσο ελπίζουμε, στο ιστορικό υπόβαθρο που κάθε φορά εξετάζεται. Η ομάδα των μαθητών έχει κατασκευάσει όλα τα σκηνικά και έχει φροντίσει για τα κοστούμια, το μακιγιάζ και την καλλιτεχνική επιμέλεια των βίντεο, της αφίσας και του προγράμματος που κρατάτε στα χέρια σας.\nH υπόθεση του έργου Στο Τοπικό Αρχείο Κυθήρων, μια επισκέπτρια καθηγήτρια, η Τερέζα, από την Αθήνα, έρχεται, ένα ταξίδι αστραπή, για να μάθει πληροφορίες για τα αρχεία προκειμένου να ενημερώσει τους μαθητές της.\nΕκεί την υποδέχονται οι υπάλληλοι του αρχείου, η Καρολίνα, η Ρενάτα, η Ελένη και η πολύτιμη βοηθός και μέντοράς τους, η κα Ελένη. Δείχνουν στην Τερέζα πως γίνεται η συντήρηση του χαρτιού και των εγγράφων και στη συνέχεια μέσα από επιλεγμένες πηγές ξεδιπλώνονται οι ιστορίες.\n1η ιστορία Η εξαιρετικά υψηλή παιδική και βρεφική θνησιμότητα του 18ου αι.\n2η ιστορία Το διπλωματικό κείμενο εξαπάτησης που έστειλε ο Μπέης της Μονεμβασιάς το 1798, καθησυχάζοντας τους Κυθήριους, ενώ ήδη είχε προετοιμαστεί η στρατιωτική απόβαση στο νησί, ένα μήνα αργότερα.\n3η ιστορία Η οικονομική γεωγραφία της Ανατολικής Μεσογείου, μέσα από το ημερολόγιο ενός εμπορικού πλοίου των Κυθήρων, που τελικά ναυαγεί στις ακτές του Πηλίου το 1841.\n4η ιστορία Η αναζήτηση του γενεαλογικού δέντρου μιας ηλικιωμένης Ελληνοαυστραλέζας, της Ελίζαμπεθ Σάμιος, Κυθήριας 3ης γενιάς, στο νησί των προγόνων της. Οι κυρίες του αρχείου βοηθούν την Τερέζα στην κατανόηση της λειτουργίας των Αρχείων και στην μελέτη των ιστορικών πηγών και τεκμηρίων.\nΌμως δεν είναι οι μόνες… Μέσα από τα σκονισμένα έγγραφα αιώνων ξεπροβάλλουν από τις σκιές και κάποιοι απρόσμενοι βοηθοί.\nΠληροφρίες - Δελτίο Τύπου Προγράμματος: Δήμητρα Τάκη\nΠηγή: Γιάννης Βάρδας - Δήμητρα Τάκη\nΑναρτήθηκε από ΤΣΙΡΙΓΟ FM στις 11:40 μ.μ.


Allaboutlimassol.com - PHOTOS: Μια παραλία με εξωπραγματική ομορφιά σε περιμένει στη Λεμεσό!\nPHOTOS: Μια παραλία με εξωπραγματική ομορφιά σε περιμένει στη Λεμεσό!\n14:46 - Aug 04, 2017\nΚαταπράσινοι πορτοκαλεώνες μέχρι εκεί που φτάνει το μάτι σου, οδηγούν σε αυτή την ερημική παραλία. Δεν αποτελεί προορισμό για πολλούς, αν και οι χάρες της είναι αμέτρητες.\nΗ παραλία στο Παραμάλι διαθέτει άγρια ομορφιά και συνεχείς εναλλαγές στα τοπία, καθώς είναι ταυτόχρονα μια από τις πιο ερημικές, αλλά και μια από τις πιο δραστήριες παραλίες της Κύπρου. Άλλωστε, η παραλία έχει γίνει γνωστή για την προτίμηση που τις δείχνουν οι λάτρεις των θαλάσσιων σπορ.\nΤο τοπίο στην ακτή παρουσιάζει μεγάλη ποικιλία: από πελώριους βράχους στο ανατολικό και δυτικό άκρο της, μέχρι χαμηλούς θάμνους, λεπτή άμμο και πολύχρωμα βότσαλα. Ίσως το πιο εντυπωσιακό στοιχείο της παραλίας, είναι η θέα της από τους κοντινούς λόφους, με τους πορτοκαλεώνες να απλώνονται καταπράσινοι, σχεδόν μέχρι το κύμα. Το σίγουρο είναι ότι ο επισκέπτης απολαμβάνει την απόλυτη γαλήνη στην ακτή αυτή, ενώ έρχεται σε απόλυτη αρμονία με τα στοιχεία της φύσης.\nΔες περισσότερες πληροφορίες και φωτογραφίες για την παραλία στο Παραμάλι εδώ.


Knight's night soundtrack: Τζερτζελ...end\nΑναρτήθηκε από Night's Knight στις 2:48 PM\nΔεν μου αρέσουν τα αντίο.\nΔεν θέλω που επιλέγεις να σταματήσεις το τζέρτζελο.\nΔεν μου έφτασε το 2ωρο, σας έκανα κέφι κι άλλο πολύ.\nΔεν θα δακρύσω με τις ωραίες σου φώτος.\nΝα σου πιάνω το χέρι στον αέρα (λέω εγώ τώρα...)\nΕπειδή εμένα κάτι μου έτυχε και έχασα την εκπομπή την Παρασκευή, γαμώ το $%#$^@^$ μου...\nΕπειδή θυμάμαι που ειπώθηκε την Πέμπτη ότι αυτή ήταν η προτελευταία εκπομπή...\nΕπειδή αγχώθηκα με αυτό που λέει η global....\nΕΓΩ ΝΟΜΙΖΑ ΟΤΙ ΣΤΑΜΑΤΑΕΙ ΓΙΑ ΤΟ ΚΑΛΟΚΑΙΡΙ!!!!\nΠαρακαλώ πολύ, γρήγορα μια διευκρίνιση πριν αρχίσουν τα εγκεφαλικά... :-)\nΣιγά βρε global μου. Κάθε καλοκαίρι σταματάει. Μόνο που αυτήν τη φορά δε θα ξαναξεκινήσει. Με κούρασε. Θα κάνω ένα τζέρτζελο μια στο τόσο. Όταν θα το έχουμε όλοι κέφι. Εντάξει Κωστή;;; Ή θα πάθεις εγκεφαλικό και θα σε τρέχουμε;\n6/26/2006 6:53 PM\nOK, θα επιζήσω!!!\nΑφού μια στις τόσες θα απολαμβάνουμε κάτι όπως την τελευταία Παρασκευή (από αυτά που καταλαβαίνω και μου είπαν) ή όπως την "διάσημη" πια βραδιά με τα λαϊκά, θα το υποστώ...\nΣτα σοβαρά πάντως, νομίζω ότι η κούραση αυτή ακουγόταν λίγο τις τελευταίες φορές. Οπότε καλύτερα μια στο τόσο με κέφι! Νομίζω ότι είναι απόλυτα λογικό.\nήταν πράγματι πολύ ωραία!! μέχρι κι εγώ ξεχάστηκα κι άρχισα να μιλάω, λες και είμαι παραγωγός!!\nτο τζέρτζελο θα ξαναξεκινήσει... αφού δεν μπορείς χωρίς αυτό!! ξεκουράσου και θα το δεις μετά με άλλο μάτι... άντε!!\n6/27/2006 1:01 PM\nΤο απολάυσαμε , κάποιες καλές Παρασκευές , σκεφτόμουν τους γείτονες να με ακούν να ξεκαρδίζομαι μόνη μου στα γέλια. Εμένα θα μου λείψουν.\nΚαι τώρα που για μένα τελειώνει αυτή η χρονιά , και ραντεβού από σεπτέμβρη για να σε ακούω, να σου πω πως ήσουν το σταθερό μου ραντεβού κάθε βράδυ. Και ήταν πολύ παρήγορη η συντροφιά σου σε μια δύσκολη για μένα χρονιά. Νομίζω μετά από χρόνια όταν θα θυμάμαι το φέτος θα θυμάμαι και τα τραγούδια που μου έμαθες.\nΑκόμη μέσα από το μπλογκ σου γνώρισα 2 ανθρώπους που αγαπώ πολύ :)\nΚαλή συνέχεια , καλές νυχτιές , καλή δύναμη μην αλλοτριωθείς .


Στρατηγική Κληρίδη από τον Ερντογάν; | Pontos News\nΠρος τα τέλη του 1998 βρεθήκαμε στον κολοφώνα της κρίσης των S-300, του ρωσικού αντιαεροπορικού συστήματος που επιθυμούσε να παραλάβει η Κυπριακή Δημοκρατία και τελικά κατέληξε στην Κρήτη. Η διασύνδεση με την τρέχουσα επικαιρότητα της παραλαβής των εξελιγμένων S-400 από την Τουρκία δεν διαθέτει πολλά κοινά σημεία, μιας και πλέον πρόκειται για μια ΝΑΤΟϊκή χώρα της οποίας οι εν λόγω κινήσεις στο πεδίο των εξοπλισμών δεν αποτελούν παρά την κορυφή του παγόβουνου μιας γενικότερης στρατηγικής μεταστροφής.\nΩστόσο, διαβάζοντας κάποιος το προ εξαμήνου κείμενο του πρώην Προέδρου της Βουλής και πρώην υπουργού Άμυνας της Κύπρου Γιαννάκη Ομήρου, καθώς και τα αυτούσια λόγια του τότε Προέδρου Γλαύκου Κληρίδη, ενδεχομένως βρεθεί ενώπιον των σημερινών ενδόμυχων σκέψεων του Ρετζέπ Ταγίπ Ερντογάν! Μεταξύ άλλων, ανέφερε ο αείμνηστος Κληρίδης στο πλαίσιο της συζήτησής του με τον τότε Έλληνα πρωθυπουργό Κώστα Σημίτη:\n«Δεν πιστεύω ότι οι Αμερικανοί και οι Άγγλοι θα ασκήσουν πιέσεις στην Τουρκία για να πάμε σε λύση. Αν ενδώσουμε στο θέμα των πυραύλων, αν φανούμε “καλά παιδιά”, δεν πρόκειται να διαφοροποιήσουμε τη στάση Αμερικανών και Βρετανών. Οι Αμερικανοί μόλις διαπίστωσαν την αδιαλλαξία των Τούρκων, στην πρόταση για απαγκίστρωση, περιορισμό των εξοπλισμών, αφαίρεση βαρέων όπλων και μείωση στρατευμάτων, αποσύρθηκαν».\nΔεν είχε και άδικο ο Κληρίδης, μιας και είναι δεδομένο ότι οι Αμερικανοί ενδιαφέρονταν και ενδιαφέρονται για τη συνοχή τής άλλοτε πολυδιαφημισμένης «νοτιοανατολικής πτέρυγας του ΝΑΤΟ».\nΔεν προώθησαν τα ελληνικά αιτήματα για έστω μερική αποχώρηση των κατοχικών στρατευμάτων, όταν είδαν την άκαμπτη στάση των Τούρκων και τον κίνδυνο να τους δυσαρεστήσουν. Όσο για το ενδεχόμενο να δυσαρεστήσουν εμάς, ούτε λόγος, καθώς η ελληνική κυβέρνηση είχε φροντίσει να αναλάβει η ίδια την «πρωτοβουλία των πιέσεων» ώστε οι πύραυλοι να κατευθυνθούν στην Κρήτη.\nΌσον αφορά τις τρέχουσες εξελίξεις με τους S-400 και την Τουρκία, η κατάληξή τους θα κριθεί από ζητήματα αφανή για πολλούς εξ ημών. Όπως η δέσμευση της Τουρκίας στη Μόσχα έχει ταυτιστεί με την πορεία των ανακατανομών ρόλων στη Συρία, έτσι και οι αμερικανοτουρκικές σχέσεις θα διαμορφωθούν βάσει του ευρύτερου ρόλου της Άγκυρας στη Μέση Ανατολή. Με άλλα λόγια, οι S-400 είναι η επίφαση ή η αφορμή για την άσκηση διπλωματικής πίεσης επί άλλων θεμάτων, με τα πραγματικά διακυβεύματα να βρίσκονται αλλού. Συνεπώς, δεν θα είναι διόλου περίεργο να δούμε το επόμενο διάστημα την πλήρη και οριστική παραλαβή του ρωσικού αντιαεροπορικού συστήματος «χωρίς να ανοίξει ρουθούνι».\nΗ τελική έκβαση θα εξαρτηθεί από το βαθμό στον οποίο η Τουρκία θα καταφέρει να ικανοποιήσει τις βουλήσεις των ΗΠΑ και της Ρωσίας. Έχοντας εισέλθει σε πολλά πεδία μπορεί να προβαίνει σε ανταλλάγματα και δοσοληψίες με μικρό κόστος, αλλά έως πότε; Προφανώς ο Ερντογάν θεωρεί ότι μπορεί να κερδίζει χρόνο ελισσόμενος μέχρι να καταφέρει οριστική νίκη σε στρατηγικής σημασίας μέτωπα όπως η Συρία, το πυρηνικό πρόγραμμα και η μέγιστη δυνατή αυτονόμηση των εξοπλιστικών προγραμμάτων. Όταν όμως στα εν λόγω σημαντικά μέτωπα εξαρτάται από τη Μόσχα, ποια θα είναι η αντίδραση της Ουάσινγκτον;\nΟι S-400 δεν είναι το κομβικό «σημείο-κλειδί». Υπάρχουν ακόμη πολλά επεισόδια ενόψει, με επίκεντρο κυρίως τη Συρία. Για την ώρα, οι Αμερικανοί θα πιέσουν –όπως ήδη το πράττουν– στο επίπεδο της οικονομίας ή των F-35, αλλά δεν πρόκειται να εκμηδενίσουν την Τουρκία. Ο Ερντογάν το βλέπει αυτό και συνεχίζει να ελίσσεται.


Σαν σήμερα 14 Μαρτίου ας θυμηθούμε τι έγινε\n| | Εμφανίσεις: 1375\nΣαν σήμερα 14 Μαρτίου\nας θυμηθούμε τι έγινε\nαπό τον Mr George Almanac\nΟσίου Βενέδικτου, (Βενέδικτος, Βενεδίκτη, Βενεδικτίνη, Βενεδικτίνα)\nΑγίων Βασιλείου και Ευφρασίου των Μαρτύρων, (Ευφράσιος, Ευφράσης, Ευφράσας, Φράσας, Φράσιος, Φράσης, Ματθίλντη, Ματίλντα, Ματθίλδη, Μαθίλδη, Θίλδη, Θίλδα, Τίτα)\nΓεγονότα σαν σήμερα\n44 π.Χ.: Τη νύχτα πριν την δολοφονία του Ιουλίου Καίσαρα οι Κικέρων, Κάσκας και Κάσιος αποφασίζουν ότι ο Μάρκος Αντώνιος πρέπει να μείνει ζωντανός.\n1489: Η βασίλισσα της Κύπρου, Κατερίνα Κορνάρο, πουλάει το βασίλειό της στη Βενετία και αναχωρεί από το νησί. Αρχίζει η περίοδος της Βενετοκρατίας στην Κύπρο, η οποία θα λήξει το 1571 με την κατάληψη της Μεγαλονήσου από τους Οθωμανούς.\n1492: Η βασίλισσα Ισαβέλλα της Καστίλης διατάζει τους 150.000 Εβραίους υπηκόους της να εκχριστιανιστούν, με την απειλή της εξορίας από τη χώρα.\n1647: Πλησιάζει το τέλος του Τριακονταετούς Πολέμου, όταν η Βαυαρία, η Κολωνία, η Γαλλία και η Σουηδία υπογράφουν τη Συνθήκη της Ουδετερότητας.\n1794: Ο Αμερικανός Ελι Γουίτνεϊ κατοχυρώνει την πρώτη εκκοκκιστική μηχανή επεξεργασίας βαμβακιού, την οποία είχε εφεύρει ένα χρόνο νωρίτερα. Μέχρι τότε ο διαχωρισμός των ινών από τους σπόρους γινόταν με το χέρι.\n1821: Έλληνες επαναστάτες από τα Καλάβρυτα χτυπούν τους Τούρκους, αναγκάζοντας έτσι τους κοτζαμπάσηδες, να μπουν στον αγώνα, που θα ξεκινούσε σε λίγες μέρες.\n1826: Απεργία κηρύσσουν οι εργαζόμενοι στο Τυπογραφείο της Διοίκησης, ζητώντας την καταβολή δεδουλευμένων, μεσούσης της Επανάστασης. Πρόκειται για την πρώτη νεοελληνική απεργιακή κινητοποίηση, όπως σημειώνουν οι ιστορικοί του εργατικού κινήματος.\n1885: Η όπερα Μικάντο του Άρθουρ Σάλιβαν κάνει πρεμιέρα στο Λονδίνο.\n1900: Ο Πρόεδρος των Η.Π.Α. Μακ Κίνλεϊ υπογράφει νόμο, με τον οποίο συνδέει την αξία του αμερικανικού δολαρίου, με την αξία του χρυσού.\n1903: Στις Η.Π.Α., η Γερουσία επικυρώνει τη Συνθήκη Χέι-Χέραν, που δίνει στην Αμερική το δικαίωμα κατασκευής της Διώρυγας του Παναμά. Αργότερα η Κολομβιανή Γερουσία θα απορρίψει την εν λόγω συνθήκη.\n1905: Εγκαινιάζεται το Αιγηνίτειο Νοσοκομείο, που στεγάζει τη Νευρολογική και Ψυχιατρική Κλινική του Πανεπιστημίου Αθηνών, χάρη στο κληροδότημα του Διονυσίου και της Ελένης Αιγινήτου.\n1905: Ιδρύεται η ποδοσφαιρική ομάδα της Τσέλσι.\n1912: Ο βασιλιάς της Ιταλίας Βίκτωρ Εμμανουήλ Γ τραυματίζεται σοβαρά σε απόπειρα εναντίον του.\n1915: Α΄ Παγκόσμιος Πόλεμος: στριμωγμένο στα ανοικτά των ακτών της Χιλής από το βρετανικό Βασιλικό Ναυτικό και αφού είχε διαφύγει από τη ναυμαχία των νήσων Φώκλαντ, το γερμανικό πολεμικό πλοίο SMS Dresden εγκαταλείπεται και βυθίζεται από το πλήρωμά του.\n1926: Ένα τρένο πέφτει από γέφυρα σε ποταμό της Κόστα Ρίκα, με απολογισμό 248 νεκρούς και 93 τραυματίες.\n1929: Στη Μαδρίτη της Ισπανίας, 70.000 άτομα διαδηλώνουν υπέρ του καθεστώτος ντε Ριβιέρα.\n1931: Κάνει πρεμιέρα η πρώτη ινδική ομιλούσα ταινία με τίτλο Alam Ara.\n1932: Ο δημοσιογράφος Πιτ Πάρκερ παραγματοποιεί στις Η.Π.Α.την πρώτη ολοκληρωμένη ραδιοφωνική αναμετάδοση αγώνα χόκεϊ.\n1938: Εκτελείται ο Νικολάι Μπουχάριν, θεωρητικός του Μαρξισμού και θύμα του σταλινισμού. Η δίκη του είχε προκαλέσει παγκόσμιο ενδιαφέρον. Είχε γεννηθεί το 1888.\n1939: Υπό την πίεση των Γερμανών, η Σλοβακία ανακηρύσσει την ανεξαρτησία της.\n1942: Στη Δημοσιονομική Συνδιάσκεψη Γερμανίας - Ιταλίας στη Ρώμη για την πολεμική οικονομία, αποφασίζεται η Ελλάδα να καλύπτει τα έξοδα του στρατού κατοχής στην επικράτειά της μέχρι του ποσού του 1,5 δισεκατομμυρίου δραχμών μηνιαίως και το υπερβάλλον να αναγνωρίζεται ως δάνειο της Ελλάδας προς τη Γερμανία και την Ιταλία (Αναγκαστικό Δάνειο).\n1942: Οι γιατροί Όρβαν Ες και Τζον Μπάμστεντ είναι οι πρώτοι στις Ηνωμένες Πολιτείες που χορηγούν πενικιλίνη στην ασθενή, Αν Μίλερ.\n1944: Η ΕΣΣΔ αναγνώρισε την κυβέρνηση του Μπαντόλιο στην Ιταλία.\n1948: Το κογκρέσο των Η.Π.Α. ψηφίζει το σχέδιο Μάρσαλ. Τα μεσάνυχτα της 13ης Μαρτίου 1957 οδηγείται στην αγχόνη. Τραγουδά τον Εθνικό Ύμνο. Δύο λεπτά αργότερα, έχει ξημερώσει η 14η Μαρτίου, η καταπακτή ανοίγει και ο Ευαγόρας Παλληκαρίδης περνά στην αιωνιότητα.\n1949: Διακόπτει απότομα τις εκπομπές του ο ραδιοφωνικός σταθμός των ανταρτών, που ήταν εγκατεστημένος στη Γιουγκοσλαβία.\n1951: Στην Κορέα, τα στρατεύματα του ΟΗΕ ανακαταλαμβάνουν τη Σεούλ χωρίς να δοθεί μάχη.\n1952: Η αμερικανική πρεσβεία στην Αθήνα αντιτίθεται με ανακοίνωσή της στην επαναφορά της απλής αναλογικής και τάσσεται υπέρ του πλειοψηφικού. Η κυβέρνηση αντιδρά με δήλωσή της: «Ανήκει στον Ελληνικό Λαό και την κυβέρνησίν του να αποφασίζει εκάστοτε με ποίον εκλογικό σύστημα θα διοικηθεί η χώρα».\n1957: Στην Κύπρο, εκτελείται δια απαγχονισμού από τους Άγγλους ο μαθητής Γυμνασίου Ευαγόρας Παλληκαρίδης.\n1959: Στην Ιταλία, ο Αλντο Μόρο εκλέγεται επικεφαλής του Χριστιανοδημοκρατικού Κόμματος.\n1960: Πραγματοποιείται για πρώτη φορά συνάντηση μεταξύ αρχηγών της Δυτικής Γερμανίας και του Ισραήλ.\n1961: Σοβαρά επεισόδια ξεσπούν στην Α.Σ.Ο.Ε.Ε. μετά την εξαγγελία της ίδρυσης και άλλης ανώτατης σχολής με ανάλογο αντικείμενο σπουδών, αλλά και ύστερα από φήμες ότι, κατόπιν εισηγήσεως του Ανδρέα Παπανδρέου, αντιμετωπίζεται το ενδεχόμενο διάλυσης της σχολής και μετατροπής της σε σχολή διοίκησης επιχειρήσεων.\n1962: Στη Γενεύη, αρχίζουν και πάλι οι συζητήσεις για τον αφοπλισμό.\n1963: Τρία άτομα χάνουν τη ζωή τους και δύο τραυματίζονται σε σύγκρουση εμπορικών αμαξοστοιχιών στη γραμμή Θεσσαλονίκης-Ειδομένης.\n1964: Ο Τζακ Ρούμπι καταδικάζεται από την αμερικανική δικαιοσύνη σε θάνατο στην ηλεκτρική καρέκλα, για το φόνο του Λη Χάρβεϋ Όσβαλντ, του φερόμενου ως υπόπτου για τη δολοφονία του Προέδρου Τζον Κένεντυ. Πρόκειται για την πρώτη ετυμηγορία ενόρκων, που μεταδόθηκε τηλεοπτικά.\n1965: Εγκαινιάζεται η νέα λαχαναγορά στου Ρέντη.\n1967: Η σορός του δολοφονηθέντος προέδρου των Ηνωμένων Πολιτειών, Τζον Φιτζέραλντ Κένεντι μεταφέρεται στο εθνικό κοιμητήριο του Άρλινγκτον.\n1967: Υπηρεσία "εξπρές" για τη διεκπεραίωση των κατεπειγουσών επιστολών αποφασίζεται να αποκτήσουν τα ΕΛ.ΤΑ. καθώς, όπως σημειώνεται, η Ελλάδα είναι η μόνη ευρωπαϊκή χώρα χωρίς τέτοια υπηρεσία.\n1968: Την 1η Σεπτεμβρίου θα γίνει το δημοψήφισμα για το νέο Σύνταγμα, ανακοινώνει ο Γεώργιος Παπαδόπουλος δίνοντας στη δημοσιότητα το σχέδιο της εικοσαμελούς επιτροπής ειδικών.\n1969: Η 21η Απριλίου καθιερώνεται ως εθνική επέτειος.\n1971: Στις Η.Π.Α., ο γερουσιαστής Κένεντι εκτιμά ότι μόνο κατά τη διάρκεια του περασμένου έτους, του 1970 σκοτώθηκαν 25.000 άμαχοι Βιετναμέζοι.\n1972: Στην Ιταλία, έκρηξη βόμβας σκοτώνει τον εκδότη Τζιαντζιάκομο Φελτρινέλι.\n1978: Ισραηλινές δυνάμεις εισβάλουν στον Λίβανο και καταλαμβάνουν το Νότιο κομμάτι της χώρας.\n1980: Στη Βαρσοβία, 87 άτομα σκοτώνονται σε συντριβή πολωνικού αεροπλάνου, μεταξύ των οποίων και 22 Αμερικανοί πυγμάχοι.\n1981: Στη Συρία, αεροπειρατές πακιστανικού επιβατικού αεροπλάνου παραδίνονται μετά από 13 μέρες κατάληψης.\n1983: Τα μέλη του Οργανισμού Πετρελαιοπαραγωγικών Χωρών (ΟΠΕΚ) συμφωνούν να μειώσουν την τιμή του πετρελαίου.\n1984: Ο επικεφαλής του πολιτικού κόμματος Σιν Φέιν του Ιρλανδικού Δημοκρατικού Στρατού (IRA), Τζέρι Άνταμς τραυματίζεται σοβαρά σε απόπειρα δολοφονίας του στο κεντρικό Μπέλφαστ.\n1989: Ρεάλ Μαδρίτης κατακτά το Κύπελλο Κυπελλούχων στο μπάσκετ νικώντας τη Σναϊντέρο Κασέρτα με 117-113, στο Στάδιο Ειρήνης και Φιλίας. Ο Ντράζεν Πέτροβιτς σκοράρει για τη Ρεάλ 62 πόντους και ο Όσκαρ Σμιντ 44 για την Κασέρτα. Το παιχνίδι διαιτήτευσε ο Κώστας Ρήγας.\n1989: Ο πρόεδρος του ΠΑΣΟΚ και πρωθυπουργός Ανδρέας Παπανδρέου διαγράφει τους βουλευτές Αντώνη Τρίτση, Γεώργιο Μαγκάκη και Ρούλα Κακλαμανάκη, επειδή ήταν απόντες από την ψηφοφορία εμπιστοσύνης στην κυβέρνηση.\n1991: Έξι Ιρλανδοί, που είχαν κατηγορηθεί εσφαλμένα για τη βομβιστική επίθεση σε παμπ στο Μπέρμιγχαμ στη Βρετανία, το 1974, ελευθερώνονται μετά από 16 χρόνια στη φυλακή. Πρόκειται για τους "Έξι του Μπέρμιγχαμ", την πολύκροτη υπόθεση που έθεσε σοβαρά ερωτηματικά γύρω από τη λειτουργία της βρετανικής αστυνομίας και δικαιοσύνης.\n1992: Η εφημερίδα «Πράβδα», κάποτε όργανο του κομουνιστικού κόμματος της Σοβιετικής Ένωσης, αναστέλλει την κυκλοφορία της.\n1993: 83.000 παιδιά πεθαίνουν στο Ιράκ από την έναρξη του εμπάργκο του ΟΗΕ, το οποίο δημιούργησε φοβερή έλλειψη φαρμάκων και βασικών ειδών διατροφής.\n1994: Ο Καναδός Υπουργός Εξωτερικών διαβεβαιώνει εκπροσώπους της ελληνικής ομογένειας, ότι ο Καναδάς δεν θα αναγνωρίσει τα Σκόπια όσο αυτά επιδεικνύουν αδιαλλαξία.\n1994: O Λίνους Τόρβαλντς εκδίδει τον Linux Kernel 1.0.\n1995: Τους 23 φτάνουν τα θύματα των διαδηλώσεων στην Τουρκία, οι οποίες επεκτείνονται στην Αγκυρα, την Προύσα και τη Σμύρνη.\n1996: Ο Γάλλος πρέσβης απονέμει στον Μίκη Θεοδωράκη το παράσημο της Λεγεώνας της Τιμής, την ανώτατη διάκριση που μπορεί να δώσει το γαλλικό κράτος.\n1998: Με παράλληλη υποτίμηση της δραχμής κατά 14% η Ε.Ε εγκρίνει ομόφωνα την είσοδο του ελληνικού εθνικού νομίσματος στον Μηχανισμό Στήριξης Ισοτιμιών, ανοίγοντας το δρόμο για την είσοδο της χώρας στο ευρώ.\n2000: Εν μέσω προεκλογικής περιόδου, σημειώνεται μίνι κραχ στο Χρηματιστήριο Αξιών της Αθήνας, καθώς ο Γενικός Δείκτης Τιμών υποχωρεί κατά 6,65% στις 4.542,65 μονάδες. Δεκάδες επενδυτές συγκεντρώνονται έξω από το Χρηματιστήριο και προπηλακίζουν τον πρόεδρο της Ένωσης Μετόχων, Δημήτρη Καραγκούνη.\n2004: Στις 14 Μαρτίου του 2004 η τρομοκρατική οργάνωση Επανασταικός Αγώνας τοποθετεί ωρολογιακό μηχανισμό σε υποκατάστημα της «Citibank», από την πλευρά της οδού Κωστή Παλαμά, στο Ν. Ψυχικό. Η βόμβα εξουδετερώνεται.\n2008: Ξεσπούν ταραχές στη Λάσα και σε ολόκληρο το Θιβέτ.\n2020: Δύο άνδρες είναι τα νέα θύματα. Πρόκειται για έναν 90χρονο Έλληνα πολίτη που είχε σοβαρά υποκείμενα νοσήματα και εισήχθη με πνευμονία στο ΓΝ Πτολεμαΐδας στις 11 Μαρτίου 2020 και κατέληξε σήμερα το πρωί και ένας 67χρονος Έλληνας πολίτης και αυτός με υποκείμενα νοσήματα, εισήχθη στο ΓΝ Ζακύνθου στις 12 Μαρτίου 2020, διασωληνώθηκε την ίδια μέρα και κατέληξε επίσης σήμερα το πρωί. Ήταν ο Μανώλης Αγιομυργιαννάκης, ο οποίος υπήρξε στέλεχος του ΠΑΣΟΚ και υποψήφιος βουλευτής Ηλείας. Ο ασθενής μολύνθηκε από τον ιό κατά το ταξίδι του στους Αγίους τόπους και το όρος Σινά, όπου είχε μεταβεί συμμετέχοντας σε εκδρομή με άλλα 53 άτομα, τα περισσότερα από τα οποία προσβλήθηκαν από τον ιό.\nΕπιβεβαιώνεται και με τους 3 θανάτους, ότι ο ιός εξελίσσεται σε ιδιαίτερα επικίνδυνος για τις μεγαλύτερες ηλικίες. Για το λόγο αυτό και χρειάζεται ιδιαίτερη προσοχή και τήρηση όλων των κανόνων που έχουν εκδοθεί.\nΣύμφωνα με τη χθεσινή ενημέρωση, η χώρα μας καταγράφει συνολικά 190 κρούσματα, 36 από τα οποία είναι υπό διερεύνηση, ενώ 11 κρούσματα δεν έχουν σαφές ιστορικό ταξιδιωτικό ή επιδημιολογικής σύνδεσης με άλλο κρούσμα (επαφή), 9 εκ των οποίων είναι στην περιοχής της Αττικής, όπως ανακοίνωσε χθες ο Καθηγητής Λοιμωξιολογίας, Σωτήρης Τσιόδρας.\nΜέχρι σήμερα, έχουν πραγματοποιηθεί 2700 εργαστηριακοί έλεγχοι, τις τελευταίες 48 ώρες πάνω από 1000, πανελληνίως.\nΣύμφωνα με πληροφορίες, από τα επιβεβαιωμένα κρούσματα 47 είναι ηλικίας άνω των 65 ετών, της ηλικιακής ομάδας 40-64 ετών είναι 79, ενώ υπάρχουν και 7 παιδιά, δηλαδή άτομα που ανήκουν στην ηλικιακή ομάδα 0-17 ετών. Συνολικά, νοσηλεύονται στο Νοσοκομείο της Πάτρας 21 άτομα, στο Σωτηρία 9, στο ΑΧΕΠΑ 8, στο Αττικό 6, στη Μυτιλήνη 1 και στο Θριάσειο 1.\nΑκόμη, σύμφωνα με πληροφορίες ανά περιοχή, έχουμε 85 άτομα στην περιοχή της Αθήνας, στην Ηλεία 40, στην Αχαϊά 9, στη Θεσσαλονίκη 6, στην Ανατολική Αττική 5, στη Ζάκυνθο 4, στην Καστοριά 3. Μεταξύ των νοσηλευομένων σε ΜΕΘ είναι 1 άτομο στο Πανεπιστημιακό της Πάτρας, 1 στη Σωτηρία, 1 στο Αττικό και 1 στο ΑΧΕΠΑ.\nΣε συνθήκες καραντίνας η Ελλάδα, καθώς τα κρούσματα του κορονοϊού παρουσιάζουν αύξηση και οι πολίτες, όπως ανακοίνωσε ο υπουργός Υγείας Βασίλης Κικίλιας, δεν συμμορφώθηκαν με τα ήδη ληφθέντα μέτρα.\nΈτσι οι αρμόδιοι έκριναν σκόπιμο να επεκτείνουν τις απαγορεύσεις, σε μια άνευ προηγουμένου κατάσταση για τα ελληνικά δεδομένα.\nΑπό σήμερα Σάββατο κλείνουν.\n-Όλα τα εμπορικά κέντρα.\n-Όλα τα καφέ μπαρ και καφετέριες.\n-Όλη η εστίαση εκτός delivery και take away.\n-Οι αθλητικές εγκαταστάσεις.\n-Τα κέντρα αισθητικής.\n-Τα πρακτορεία τυχερών παιγνίων, αφού υπάρχει πλέον και η διαδικτυακή πλατφόρμα\n-Πάρκα αναψυχής και θεματικά πάρκα, εκτός από τους ζωολογικούς και βοτανικούς κήπους, όπου θα δοθούν οδηγίες από τον ΕΟΔΥ για σημεία με μεγάλο συνωστισμό.\n-Κέντρα αισθητικής, μασάζ.\n-Οίκοι ανοχής και κέντρα τατουάζ.\nΚλειστά θα είναι εκπτωτικά χωριά, εμπορικά κέντρα, mall και shops-in-a-shop. Τα μεμονωμένα καταστήματα θα είναι ανοικτά.\n2022: Covid-19: 70 νεκροί το τελευταίο 24ωρο στην Ελλάδα, 22.694 τα νέα κρούσματα.\n2022: Θετικός στον κορωνοϊό ο τριπλά εμβολιασμένος Κυριάκος Μητσοτάκης, το ανακοίνωσε στο Instagram, μετά την επίσκεψή του στην Τουρκία και την συνάντηση που είχε με τον Ταγίπ Ερντογάν και τον Οικουμενικό Πατριάρχη Βαρθολομαίο.\nΓεννήσεις σαν σήμερα\n1823 - Τεοντόρ ντε Μπανβίλ, Γάλλος συγγραφέας.\n1835 - Τζιοβάνι Σκιαπαρέλι, ήταν Ιταλός αστρονόμος, γνωστός κυρίως για τις μελέτες του σχετικά με τον πλανήτη Άρη.\nΥπήρξε γερουσιαστής του Βασιλείου της Ιταλίας, μέλος της Ακαδημίας των Λύγκων (Accademia dei Lincei), της παλαιότερης ιταλικής ακαδημίας, της Ακαδημίας Επιστημών του Τορίνου και του Βασιλικού Ινστιτούτου Lombardo. Από το 1862 έως το 1900 διετέλεσε διευθυντής του Αστεροσκοπείου Brera του Μιλάνου.\n1853 - Φέρντιναντ Χόντλερ, Ελβετός ζωγράφος.\n1854 - Πάουλ Έρλιχ, Γερμανός επιστήμονας.\n1879 - Άλμπερτ Αϊνστάιν, Γερμανός φυσικός.\n1905 - Ραϋμόν Αρόν, Γάλλος φιλόσοφος.\n1908 - Μωρίς Μερλώ-Ποντύ, Γάλλος φιλόσοφος.\n1923 - Ντιάν Άρμπους, Αμερικανίδα φωτογράφος και δημοσιογράφος. (Diane Arbus, 14 Μαρτίου 1923 – 26 Ιουλίου 1971)\nΦημισμένη για τα ρεπορτάζ της σε αμερικάνικα περιοδικά ευρείας κυκλοφορίας με θέμα τον κόσμο του περιθωρίου και της νύχτας. Ήταν η πρώτη γυναίκα με έκθεση στην Μπιενάλε της Βενετίας. Έχει συγγράψει το Aperture Monograph, βιβλίο για την τέχνη της φωτογραφίας, το οποίο έχει κάνει ρεκόρ πωλήσεων στο είδος του. Τιμήθηκε μετά θάνατο με έκθεση στο Μουσείο Μοντέρνας Τέχνης στη Νέα Υόρκη.\n1933 - Μάικλ Κέιν, Βρετανός ηθοποιός του θεάτρου, του κινηματογράφου και της Τηλεόρασης, βραβευμένος με ύψιστες τιμητικές διακρίσεις και παραγωγός ταινιών.\nΑσθενικός από παιδί (υπέφερε συχνά από ραχίτιδα), ο Κέιν βίωσε μαζί με τους γονείς και τον αδελφό του, τη δυσάρεστη εμπειρία των βομβαρδισμών του Λονδίνου από τη γερμανική αεροπορία, κατά τη διάρκεια του Β' Π.Π.. Εγκατέλειψε το σχολείο στα 15 του έπειτα από μια κάκιστη πορεία, κάνοντας περιστασιακές δουλειές.\n1934 - Νίκος Ξανθόπουλος, Έλληνας ηθοποιός θεάτρου και κινηματογράφου και τραγουδιστής.\nΈγινε πολύ γνωστός και δημοφιλής τη δεκαετία του '60, ως πρωταγωνιστής δραματικών ταινιών. Γεννήθηκε στην Αθήνα. Σπούδασε στη Σχολή του Εθνικού θεάτρου. Ηθοποιός της σκηνής από το 1957 ως το 1963, αφοσιώθηκε τελικά στον κινηματογράφο.\n1939 - Σταύρος Ξαρχάκος, Έλληνας συνθέτης και πολιτικός. Θεωρείται ένας από τους σημαντικότερους σύγχρονους Έλληνες συνθέτες του έντεχνου τραγουδιού.\nΣπούδασε στο Ωδείο Αθηνών και συνέχισε τις σπουδές του στο Παρίσι και στο Julliard School of Music της Νέας Υόρκης. Έχει γράψει τραγούδια σε περισσότερους από 42 δίσκους, μουσική για 21 ταινίες και 15 τηλεοπτικές παραγωγές. Ακόμα, έχει συνθέσει μουσική για αρχαία τραγωδία, δράματα και διεθνή μπαλέτα.\n1944 - Μαρίζα Κωχ, Ελληνίδα συνθέτης, τραγουδίστρια και μουσικοπαιδαγωγός.\nΗ Μαρίζα Κωχ είναι μία από τις πιο καταξιωμένες Ελληνίδες τραγουδίστριες, γνωστή παράλληλα και για τη συνθετική και στιχουργική της δουλειά, που περιέχεται μέσα σε 23 προσωπικούς της δίσκους. Γεννήθηκε στις 14 Μαρτίου του 1944 στην Αθήνα.\n1948 - Μπίλυ Κρίσταλ, Αμερικανός ηθοποιός.\n1958 - Αλβέρτος Β', πρίγκιπας του Μονακό.\n1965 - Κέβιν Γουίλιαμσον, Αμερικανός σεναριογράφος.\n1969 - Έκτορας Μποτρίνι, ιταλοκερκυραίος βραβευμένος σεφ.\n1979 - Νικολά Ανελκά, Γάλλος ποδοσφαιριστής.\n1983 - Νέρι Νιανγκουάρα, Ελληνίδα κολυμβήτρια.\n1985 - Εύα Αντζελίνα, Αμερικανίδα πορνογραφική ηθοποιός.\n1988 - Στέφεν Κάρι, Αμερικανός καλαθοσφαιριστής.\n1994 - Άνσελ Έλγκορτ Αμερικανός ηθοποιός.\n1997 - Σιμόν Μπάιλς, Αμερικανίδα γυμνάστρια.\nΘάνατοι σαν σήμερα\n1471 - Τόμας Μάλορυ, Άγγλος συγγραφέας.\n1883 - Καρλ Μαρξ, ήταν Γερμανός φιλόσοφος, κοινωνιολόγος, δημοσιογράφος, ιστορικός, πολιτικός οικονομολόγος και θεωρείται ως θεμελιωτής του κομμουνισμού. (Τρίερ 1818- Λονδίνο 1883)\nΑσχολήθηκε με πολλά ζητήματα ως φιλόσοφος και δημοσιογράφος. Είναι κατ' εξοχήν γνωστός για την ανάλυση της ιστορίας σε όρους ταξικής πάλης, η οποία συνοψίζεται στη θεωρία ότι τα συμφέροντα των κεφαλαιοκρατών και των εργαζομένων είναι διαμετρικά αντίθετα μεταξύ τους.\n1903 - Κωνσταντίνος Πασπάτης, Έλληνας αθλητής της αντισφαίρισης.\n1934 - Δημήτριος Αιγινήτης, ήταν σύγχρονος Έλληνας αστρονόμος, από τους διαπρεπέστερους.\nΤιμήθηκε από Βασιλείς και Προέδρους Δημοκρατίας καθώς επίσης και με τον τίτλο του Ιππότη της Λεγεώνας της Τιμής της Γαλλίας.\n1946 - Παντελής Καρασεβδάς, Έλληνας αθλητής, στρατιωτικός και πολιτικός.\n1946 - Βέρνερ φον Μπλόμπεργκ, Γερμανός στρατάρχης.\n1957 - Ευαγόρας Παλληκαρίδης, μάρτυρας του αγώνα των ελληνοκυπρίων για την αποτίναξη του αγγλικού ζυγού.\n1958 - Αλέξανδρος Τουφερής, Γάλλος αθλητής του στίβου.\n1975 - Σούζαν Χέιγουορντ, ήταν Αμερικανίδα ηθοποιός του κινηματογράφου βραβευμένη με Όσκαρ Α' Γυναικείου Ρόλου για την ταινία του 1958 Θέλω να Ζήσω! (I Want to Live!). (30 Ιουνίου 1917 - 14 Μαρτίου 1975)\nΗ Χέιγουορντ είναι γνωστή επίσης για τις ταινίες Μπο Ζεστ (Beau Geste, 1939), Συντρίμια της Ζωής (Smash-Up: The Story of a Woman, 1947), Αρχίσαμε με ένα Φιλί (My Foolish Heart, 1949), Δαβίδ και Βησθαβεέ (David and Bathsheba, 1951), Σ'Έχω Κλείσει στην Καρδιά Μου (With a Song in My Heart, 1952), Δημήτριος και Μεσσαλίνα (Demetrius and the Gladiators, 1954), Θα Κλάψω Αύριο (I'll Cry Tommorrow, 1955) και Η Κοιλάδα με τις Κούκλες (Valley of the Dolls, 1967). Η ηθοποιός ξεκίνησε την καριέρα της στο χώρο του θεάματος ως μοντέλο το 1937 και μεταπήδησε στον κινηματογράφο υπογράφοντας συμβόλαιο με εταιρία του Χόλιγουντ. Η Χέιγουορντ ήταν μια από τις ηθοποιούς που πέρασαν από ακρόαση για το ρόλο της Σκάρλετ Ο'Χάρα στην επική ταινία του 1939 Όσα παίρνει ο άνεμος (Gone With the Wind), τον οποίο ανέλαβε τελικά η Βίβιαν Λι. Η Χέιγουορντ αναλάμβανε αρχικά μικρούς ρόλους σε ταινίες και χάρη στην υποκριτική της ικανότητα σε δραματικές ταινίες καθιερώθηκε στα τέλη της δεκαετίας του '40. Έλαβε την πρώτη της υποψηφιότητα για Όσκαρ Α' Γυναικείου Ρόλου το 1947 για την ταινία Συντρίμια της Ζωής (Smash-Up: The Story of a Woman, 1947) και ακολούθησαν άλλες τέσσερις υποψηφιότητες και μια νίκη το 1958 υποδυόμενη την εγκληματία Μπάρμπαρα Γκράχαμ, η οποία έλαβε τη θανατική ποινή και εκτελέστηκε σε θάλαμο αερίων στην ταινία Θέλω να Ζήσω! (I Want to Live!).\nΗ ηθοποιός απεβίωσε το 1975 μετά από δίχρονη μάχη με τον καρκίνο.\n1991 - Χάουαρντ Άσμαν, Αμερικανός στιχουργός.\n1992 - Σπυρίδων Βαδαλούκας, Έλληνας πολιτικός.\n1997 - Φρεντ Τσίνεμαν, Αυστριακός σκηνοθέτης.\n2008 - Κιάρα Λούμπιχ, Ιταλίδα ακτιβίστρια.\n2009 - Αλαίν Μπασούνγκ, Γάλλος τραγουδοποιός και ηθοποιός.\n2010 - Πάνος Γλυκοφρύδης, εμβληματική φυσιογνωμία του Ελληνικού Κινηματογράφου, θεωρείται ένας από τους σημαντικότερους σκηνοθέτες της πρώτης μεταπολεμικής γενιάς.\nΜε τη σκηνοθεσία του, σφράγισε κλασικές κωμωδίες του Θανάση Βέγγου, καθώς και κάποιες εξαιρετικές δραματικές μυθοπλασίες του ελληνικού κινηματογράφου.\n2012 - Ηλίας Δημητρέλος, Έλληνας αγιογράφος.\n2018 -Στήβεν Χόκινγκ ήταν Βρετανός θεωρητικός φυσικός, κοσμολόγος, συγγραφέας και Διευθυντής Ερευνών στο Κέντρο Θεωρητικής Κοσμολογίας στο Πανεπιστήμιο του Κέιμπριτζ.\nO Χόκινγκ ήταν ο πρώτος που εξέθεσε μια κοσμολογία που εξηγήθηκε από μια ένωση της γενικής θεωρίας της σχετικότητας και της κβαντικής μηχανικής. Ήταν φανατικός υποστηρικτής της ερμηνείας πολλών κόσμων της κβαντικής μηχανικής.\nΚατηγορία: Ας Θυμηθούμε


H ευχή προς την κυβέρνηση: «Και του χρόνου σπίτια σας!»(ΦΩΤΟ) – Ergasianews.gr\nH ευχή προς την κυβέρνηση: «Και του χρόνου σπίτια σας!»(ΦΩΤΟ)\nΣπάει κόκκαλα η ευχή που δέχθηκε η κυβέρνηση και η οποία κάνει το γύρο του διαδικτύου, καθώς έγινε από πρώην στενή συνεργάτιδα του Αλέξη Τσίπρα, που μαζί πήγαιναν σε πορείες και διαδηλώσεις και έκαναν πολύ σκληρή αντιπολίτευση στην προηγούμενη συγκυβέρνηση ΝΔ-ΠΑΣΟΚ.\nΉταν όμως κάποτε αυτό, γιατί σήμερα ο ΣΥΡΙΖΑ είναι κυβέρνηση, με μία ασθενή αντιπολίτευση, συνεχίζοντας το βίαιο έργο και σε ακόμα χειρότερη εκδοχή από τους προκατόχους του.\nΗ Ζωή Κωνσταντοπούλου έστειλε λοιπόν την ευχή της στους πρώην συντρόφους της στην κυβέρνηση του Αλέξη Τσίπρα, με μήνυμά της που ανήρτησε στον προσωπικό της λογαριασμό στο Twitter.\n«Η ευχή μου προς την κυβέρνηση του 3ου Μνημονίου για το 2016: Και του χρόνου σπίτια σας!», έγραψε με το δικό της ξεχωριστό στυλ.\nΠροηγούμενο Ντροπή:Ιδού οι βουλευτές που ζητούν αναδρομικές αυξήσεις στις συντάξεις τους!\nΕπόμενο Επιστρέφει στην υπερωριακή εργασία στα μουσεία η προσαύξηση 25%